CAPAC » TISA: Kapitalismens krise og demokratiets endeligt?\n« Nostalgi: Min madkasse\nObskurt: Elvis Presley-sange på tysk »\nTISA: Kapitalismens krise og demokratiets endeligt?\nHvad var den forgangne uges vigtigste nyhed? Spørger man de store medier, så er svaret nok: Nedskydningen af et malaysisk, civilt passagerfly over Ukraine. Efterfulgt at nyheden om Israels landoffensiv i Gaza, og måske sagen om Helle Thornings Smidts kandidatur i EU… Men måske er der vigtigere nyheder, der er gået vores næser forbi. Nyheder, der ikke er så øjeblikketligt dramatiske som et passagerfly med 298 mennesker, der spænges i stumper og stykker på himlen over Ukraine? Fx historien om et aktuel Wikileak-læk af et hemmeligt udkast til forhandlinger om den såkaldt flerstatlige aftale om handel med tjenesteydelser, TISA.\nHvis du ikke har hørt eller læst om TISA, skal du ikke blive trist til mode. For det var heller ikke meningen, at du – eller nogen anden – skulle få nys om den omtalte forhandling. Faktisk har det været hensigten fra folkene bag udkastet at hemmeligholde indholdet for verdensoffentligheden. Og det er derfor, nyheden om lækket er vigtigt.\nDen slovenske filosof Slavoj Zizek har fået fat i det lækkede papir og redegør i Information (denne weekend) om papirets indhold og de perspektiver TISA vil få for de vestlige demokratier. Sprængstoffet i udkastet er ideerne om, hvordan man – og det vil ikke mindst sige USA – ønsker at realisere den nye aftale. Intentionerne er, at finansielle multinationale virksomheder skal have mulighed for at udbygge deres globale aktiviteter og i den forbndelse kunne rydde nationale, legale hindringer af vejen. Til idesættet hører tanken om at forbyde regulering af finansielle tjenesteydelser – en ide, der direkte strider mod de erfaringer, som den aktuelle finanielle krise fra 1007-8 har givet os. USA ønsker også at øge den grænseoverskridende datastrøm (herunder personlige og finansielle data), hvilket heller ikke er i overensstemmelse med de seneste erfaringer omkring overvågningen af personlige data i den digitale tidsalder.\nDet vigtige er, at udkastet er hemmeligstemplet. Og hensigten har været ikke kun at hemmeligholde indholdet, medens forhandlingerne foregik, men også fem år efter deres ikrafttræden. Derfor har du sandsynligvis heller ikke hørt om TISA før nu. Og som Zizek påpeger, så er der en voldsom kontrast mellem hemmelighedskræmmeriet og den betydning en sådan aftale vil få for verden. For perspektivet i TISA er intet mindre end en omstrukturering af det finansielle verdensmarked. TISA vil i årene fremover binde nationale regeringer, uanset deres politiske farve. Når og hvis aftalen falder på plads, vil den betyde, at strømmen af kapital, finansielle data og personoplysninger vil være endnu mere fri og ukontrolleret end nogensinde før. Og det sker på bekostning af de parlamentariske demokratier, der er rundt om i verden.\nZizeks læsning af det lækkede dokument er en øjenåbnende afsløring af, at erfaringerne fra den finansielle krise på ingen måde vil blive brugt til at hæmme kapitalismens hærgen på de globale marked. Tværtimod, så ser det ud til, at de finansielle hovedansvarlige bag krisen nu får lov til at fjerne de demokratiske forhindringer, der har stået i vejen for finanskapitalismens udbredelse og dominans. Som Zizek med bidende ironi fortæller, så bliver de parlamentariske demokratiers folkeafstemninger substitueret af det globale markeds permanente stemmeafgivning. Demokratiet flyttes fra folkene (demos betyder folk) til kapitalen. Det er pengenes tale, der gælder med TISA. I den sammenhæng vil nationale demokratiske beslutninger om økonomiske spørgsmål være at betragte som “uansvarlige”, hvis de ikke underordner sig det globale markeds diktat. Det giver god mening til vore lokale polikeres snak om at føre “ansvarlig” politik….\nOg som den skarpe ideologikritiker Zizek er, så undlader han ikke at gøre opmærksom på, at hele denne skjulte økonomiske politik, som TISA er udtryk for, iscenesættes ideologisk som en frigørelse af borgerne. Når vi fx berøves en universel sundhedspleje ( i form at beskæringer af sundhedsbudgettet), så sælges det som “frit sygehusvalg” og frit valg af behandlingsform (sådan som de borgerlige over en kam har gjort siden debatten om de private sygehuse begyndte…). Og når det ikke længere er til at finde fast ansættelse i trygge jobs, så sælges det som en frihed til at “genopfinde os selv og opdage nye uventede kreative potentialer” hos os selv. Og så videre. Og Zizek slutter af med de bidende ord: ” Når vi konstant bombarderes med ‘frie valg’ og tvinges til at træffe beslutninger, vi ikke altid har ordentlige vidensforudsætninger for, begynder vi i stadig højere grad atÂ opleve vores frihed som det, den i virkeligheden er: En byrde, der berøver os et ægte valg af forandringer.”\nKapitalismen har sejret ad helvede til. Og dens sejre sikres bag nedrullede gardiner og uden for enhver offentligheds kontrol. Og det hele sælges som ideologisk frihed. Velbekomme. Jeg synes Zizeks lille artikel er ugens ubestridte nyhed. Når flyet fra Malaysia er glemt og konflikten i Gaza kølet ned igen – så vil vi alle skulle overleve på TISAs hemmeligholdte betingelser. Det er næsten ikke til at bære…\nPS. Desværre kan jeg ikke linke til Informations artikel. Men Zizek skriver om det samme i artiklen How capital captured politics i Guardian, hvor der også er link til Wikileaksartiklen.\nSkrevet i Musik den 19. juli 2014 kl. 14:15\n20. juli 2014 kl. 08:52\nSom Information, sÃ¥ udemÃ¦rket, har gjort opmÃ¦rksom pÃ¥ er det ikke den eneste internationale aftale der bliver forhandlet i det skjulte lige nu – en anden, eller muligvis Tisa, rummede bl.a., sÃ¥ vid jeg forstod det, en klausul om at var ydelser fÃ¸rst flyttet til privat regi kunne de ikke mere tilbagefÃ¸res til et offentligt omrÃ¥de. Stille og roligt ser det ud som om de vÃ¦rste og mest paranoide fremtidsforestillinger pludselig kan blive virkelige — men det er altsammen selvfÃ¸lgelig alt sammen for at bevare velfÃ¦rdssamfundet, ikk’!\n20. juli 2014 kl. 10:53\n@jens: Ja, det er uhyggeligt, at disse hemmelighedskrÃ¦mmerier faktisk bestyrker en udbredt konspiratorisk mistanke. At der bag overfladen af skin-folkestyre er nogle magthavere – Bilderberg, fhv. europÃ¦iske finansfyrster osv., der sidder og trÃ¦kker i trÃ¥dene og sÃ¸rger for, at kapitalismen kan udfolde sig helt frit. Det mÃ¥ vÃ¦re enhver neoliberalists vÃ¥de drÃ¸m…der er blevet til virkelighed…


Nr. 121 af 271 Restauranter i Norman\nRestauranten var fin. Sushien båd duo var lækker. Vores tjener var venlige og opmærksomme. Vi vil komme tilbage.\nDet er et skjult sted i Norman\nDenne stil på stedet er eksklusiv kinesisk mad. Maden er frisk og varm, men det ser ikke ud og spiser en masse mennesker kommer her. Vi har ikke været her, da der ikke var mange åbne borde. Selv på Valentins dag. Priserne er lidt højere...end man ville forvente, at de bliver, men maden er god.Mere\nBesøg i løbet af aftenen speciel\nSelvom de måske ikke har et bredt udvalg af sushi tilbudt på forskellige steder på hele Norman, men de har et unikt og lækre udvalg. Hverdage fra 4:00 til 18:00, de tilbyder 1/2 pris sushi ruller. Det er et fremragende valuta for pengene og et...godt tidspunkt at prøve boller tilbudt. De har et fint udvalg af både rå og kogt sushi ruller. Derudover, har de hjemmelavede Ginger ale i et pænt udvalg af varianter. Baren er veludstyret og servicen er opmærksomme uden at være påtrængende.Mere\nHar aldrig været skuffet\nMin mand og jeg spiser der regelmæssigt. Fra sushi til lynstegt alt er frisk og fantastisk. Hver fredag aften de har en lokal musiker. Ikke at forglemme de har et stort udvalg af vin!\nFantastisk sted for de splittede familier. De gjorde det kylling ans ris uden at hadede grønsager for én og sushi var fantastisk for resten. Personalet var utrolig flinke. Stemningen var rigtig op skala\nGå ikke for tæt på lukketid\nMin mand og jeg spiste middag her. Efter en lang dag, besluttede vi at prøve denne restaurant. Vi kom ind ca. 20:20. Der var et par andre mennesker, der er til stede. Efter bestilling, arbejderne begyndte at rydde bordene, at sætte stolene op og dybest...set at lukke. Vores mad ankom på én gang, ingen tid til forret. Maden var god, men vi følte os meget fortravlet! Da vi betalte, at de var temmelig meget lukker døren bag os. Mit råd, tag ikke sent.Mere\nVi stoppede i her for første gang til middag en aften. Der var ingen ventetid, og restauranten var ikke så travlt. Vores tjener var meget søde og hjælpsomme. Jeg bestilte herunder teriyaki-kylling med stegte ris, og det var meget godt! De tilbyder også forbudt asiatisk...mad. Vi vil komme her igen! Rimeligt prissat til.Mere\nGod mad, tag ikke dertil fredag nat.\nFantastisk mad! Mit råd er ikke at gå hen fredag nat. Stedet er meget travlt og service får langsomt. Sushi Bar service på fredag glaciale. Undgå fredag og du vil elske dette sted.\nFå hurtige svar fra personale og tidligere besøgende på 180 Meridian Grill.\nAdresse: 2541 W Main St, Norman, OK 73069-6329\nTelefonnummer: +1 405-310-6110


Du er her: DPU Forskning Dansk Clearinghouse for Uddannelsesforskning Udgivelser Lærerkompetencer og elevers læring i førskole og skole Sammenfatning lærerkompetencer\nLærerkompetencer og elevers læring\ni førskole og skole - et systematisk review\nHvad ønsker vi at få at vide?\nHvilke dimensioner af det pædagogiske personales manifeste kompetencer i førskolen og skolen kan gennem effektstudier påvises at bidrage til læring hos børn og unge?\nHvem ønsker at vide det og hvorfor?\nOpgaven er bestilt af Kunnskapsdepartementet, Oslo, der i udbudet konstaterer, at de "aller fleste studier som handler om læring i skolen konkluderer med at læreren er den enkeltfaktoren som har mest å si for hva elevene lærer". Derfor ønskes en undersøgelse af, hvilke lærerkompetencer der gennem empirisk forskning kan vises at øge elevlæring.\nAt der i perioden 1998-2007 er publiceret 70 undersøgelser om sammenhængen mellem manifeste lærerkompetencer og elevlæring.\n1) Læreren skal i relation til den enkelte elev besidde kompetencen, at indgå i en social relation.\n2) Læreren skal i relation til hele klassen (alle elever) besidde kompetencen, at lede klassens undervisningsarbejde, idet læreren som synlig leder gennem undervisningsforløbet gradvist overdrager til elever og klassen at udvikle regler og fremmer, at eleverne selv opstiller og opretholder reglerne. Begge disse kompetencer er af betydning for udvikling af overordnede mål som elevernes motivering og autonomi og spiller en rolle ved fremme af den faglige læring.\n3) Læreren skal i relation til undervisningens indhold besidde kompetence på både det didaktiske område i almindelighed og i de specifikke undervisningsfag.\nHvad er implikationerne?\nFor praksis: Undervisere kan få inspiration fra en række af de konkrete forhold, som det systematiske review har påvist, kan være af betydning for deres elevers læring. For policy: Politikere og embedsmænd kan anvende de tre påviste kompetencer som\ngrundlag for evaluering af eksisterende læreruddannelsers hensigtsmæssighed og som pejlemærker for kommende læreruddannelser. For forskning: Det anbefales at iværksætte\nempirisk forskning om sammenhængen mellem manifeste kompetencer og elevers læring under anvendelse af forskningsdesign, der med størst evidens kan redegøre for denne sammenhæng. At der iværksættes teoretisk og empirisk forskning, der fokuserer på\nudvikling af hensigtsmæssige teoretiske forståelser af begrebet om kompetence, subsidiært begreber om hver enkelt specificeret kompetence. Endelig, at der gennemføres empirisk forskning både om de enkelte her opstillede kompetencer og deres indbyrdes\nHvordan kom vi frem til disse resultater?\nProjektet har haft fire hovedfaser: Først søgte vi i alle relevante kilder efter forskning, som er udkommet i perioden 1980-2007. Derpå sorterede vi de fundne undersøgelser for at sikre, at kun relevante blev medtaget. Så trak vi de relevante data ud af\nundersøgelserne bl.a. ved hjælp af et it-software udviklet ved London Universitet. Endelig blev de relevante undersøgelser forskningskortlagt og narrative synteser formuleret, hvor det var muligt. I sidste fase kom undersøgelsen til at omfatte forskning i perioden 1998-2007.\nHvor kan der findes mere information?\nUndersøgelsen indgår i Evidensbasen, som Dansk Clearinghouse for\nUddannelsesforskning har etableret. Her kan man også finde et link til det forskningsgrundlag, Konceptnotatet, som styrer forskningsprocessen i Dansk Clearinghouse for Uddannelsesforskning, se www.dpu.dk/clearinghouse\n23809 / i29


Maja Praktik Dag 3 – Madfoto - RB Foto erhverv\nMaja Praktik Dag 3 – Madfoto\nBåde onsdag og noget af fredag har jeg arbejdet med madbillede. Jeg har taget tre madbilleder som er meget forskellige. jeg er også glad for at få prøvet en macro linse. Jeg synes det har været rigtig sjov at lave og jeg synes det er nogle fede billeder der er kommet ud af det.\nVaffel med bær\nJeg havde ved hjælp af internettet fået nogle ideer til hvad for nogle madbilleder jeg ville lave og så var det bare i gang. Jeg startede med at tegne nogle matematik tegninger på et stykke baggrund som jeg skulle bruge til det første billede. Det tog ret lang tid men det var ret hyggeligt. Når det var færdigt lagde jeg det på bordet og begyndte at lægge bærene som de skulle være. Så satte vi lys op og tog billederne. Jeg tog både billeder med og uden hindbær og med forskellige mængder af bær. Det jeg synes blev flottest var det i kan se her ved siden af. Jeg synes det er det bedste af madbillederne.\nBlåbær billedet var lidt anderledes fordi det skulle tages med macro linse. Vi stillede lyset op så der var en flash bagfra og så brugte jeg en lille strimle hvidt fotopapir som lavede lidt lys forfra når lyset bagfra reflekterede i det. Jeg tog både billeder med og uden vand på. Jeg tog også rigtig mange fordi jeg gerne ville have at det var det helt rigtige lys og mange af billederne blev meget mørke. Redigeringen gjorde billedet en hel del flottere der var meget mere farve efter redigeringen. det var rigtig sjovt at prøve at tage billeder med macro linse.\nSmoothie billedet var det sværeste. Vi købte massere af smoothie så der var nok til en masse fejl. Jeg øvede mig på at kaste bærret ned med vand inden vi prøvede med smoothie. Når jeg havde fået nogenlunde styr på det så prøvede vi med smoothie. Vi tog en hel masse billeder og vi prøvede en hel masse gange. Det var lidt noget rod der var bare smoothie over det hele til sidst følte jeg. Redigeringen blev først lavet fredag fordi vi ikke havde nok tid onsdag og der var meget der skulle laves om. Det færdige billede er en blanding af 3 billeder som er sat sammen og så er baggrunden ændret. Det er også et et fedt billede synes jeg. rigtig sjovt at lave!\nRB Foto Erhverv\nT: 88 77 57 60\nA6 Fjordens Erhvervsklub\nVi arbejder for kunder i...\nKøbenhavn · Præstø · Ølstykke · Jyllinge · Frederikssund · Frederiksværk · Slangerup · Stenløse · Søborg · Rødovre · Roskilde · Køge · Herlev · Ballerup · Skovlunde · Hvidovre · Holbæk · Egedal\n© Copyright 2016 · RB Foto Erhverv - Professionel Fotograf


Philipp Ochs - Side 11 - Supporterhjørnet - AaB Support Club\nIndlæg af MrBangDK » 19. aug 2018, 08:09\nOg Pohl ikke Pohlice!\nOg Børsting ikke Super pøleren\nIndlæg af 9520AaB » 19. aug 2018, 09:29\nLettere om AaB kun ansatte spillere med 2 eller 3 bogstaver i sit navn.\nIndlæg af BassogogsVen » 19. aug 2018, 09:50\nDen er jeg med på. Det er resten af debatside.dk også, har jeg hørt.\nIndlæg af BoT » 21. aug 2018, 13:26\nOg Magnus Christensen hedder Magnus Christensen og KUN Magnus Christensen. (Til nøds MC)\nIndlæg af Gamen » 21. aug 2018, 13:42\n21. aug 2018, 13:26\nOg Magnus Christensen hedder Magnus Sidelæns og IKKE Magnus Baglæns. (Forhåbentligt snart Magnus Forlæns)\nFantastisk med den lille fødselsdagssang til ham efter kampen.\nIndlæg af BassogogsVen » 21. aug 2018, 13:47\nOg Magnus Christensen hedder Magnus Christensen og KUN Magnus Christensen. (Og IKKE Magnus Baglæns, hvilket ganske enkelt ikke er retvisende!)\nIndlæg af BoT » 21. aug 2018, 14:05\n21. aug 2018, 13:42\n21. aug 2018, 13:47\nJaja. I hygger jer.\nIndlæg af Jakobsen » 18. sep 2018, 11:58\nDet bekymrer mig sgu lidt, at ham vores angriber Allan Gaarde har hentet ikke er vant til at være i boksen.\nhttps://www.tipsbladet.dk/nyhed/superli ... g-i-boksen\nDet er der sgu ikke meget angriber år uanset hvad Gaarde siger.\nIndlæg af Buzz Killington » 18. sep 2018, 12:06\n18. sep 2018, 11:58\nMan kan da godt være angriber uden at være en decideret boksangriber der kan tage kampene i feltet? Ochs er tydelig en type der rumsterer omkring feltet, med bevægelse, gennembrudsstyrke og gode pasningsevner. Hvis Ochs, Lucas og Kusk kan bringe forsvaret i ubalance, så behøver vi ikke to boksangribere der render i vejen for hinanden.\nIndlæg af Pastorius » 18. sep 2018, 12:38\nJakobsen skrev: Det bekymrer mig sgu lidt, at ham vores angriber Allan Gaarde har hentet ikke er vant til at være i boksen.\nDet er en typisk Wieghorst. Han vil for alt i verden presse en bestemt spillemåde ned over sit hold, uanset hvilke kvaliteter de enkelte spillere besidder. Jo før han er væk, desto bedre.\nIndlæg af Yankee » 18. sep 2018, 13:19\n18. sep 2018, 12:06\nHelt enig. Ochs virker meget aggressiv og ivrig i sine dybdeløb, hvilket vi i allerhøjeste grad også har manglet. Det gav ikke rigtig pote mod Vejle, som stod meget dybt, men det ser jeg meget frem til i de kommende uger. Det er oplagt at Ochs skal være mere mobil og strække modstandernes forsvar, mens Weert skal være stationær og søge de rigtige rum i boksen.\nNøglen for at få Ochs bedre i spil er at få en hurtigere boldomgang på den centrale midtbane. Vi var simpelthen for lang tid om at få sat Ochs i spil i dybden og vores omstillingsspil var næsten ikke-eksisterende udover 1-0-målet. Det duer ikke når vi har sammensat et "kick-and-rush-hold" som i går. Den skal altså bringes meget, meget hurtigere i længderetningen når vi erobrer bolden, så modstanderen ikke får tid til at etablere sig i deres 5-4-1.\nIndlæg af Frygah » 18. sep 2018, 13:25\nDerudover var han også meget aggressiv i at presse højt, hvilket jeg er fan af. Desværre holder vi stædig fast i at stå med 2 6'ere, så selvom vi havde dækket begge kanter af og Ochs pressede boldholderen i centerforsvaret, kunne de spille bolden 10 meter lige frem, og komme forbi vores første pres.\nVi spiller simpelthen ikke det spil vi har spillerne til. Og det er mig en kæmpe gåde.\nIndlæg af FIDEL » 18. sep 2018, 21:50\nJeg ved snart ikke hvad vi har spillerne til. Vi har på ingen måde en central midtbane der kan styre kampe og sætte offensiven i scene. Til gengæld har vi to på papiret stærke angribere og to rigtig gode kanter, men der er ikke balance i trupsammensætningen. Jeg forstår ikke hvad vores sportslige ledelse tænker på!!\nWieghorst nævner den dårlige boldomgang efter stort set hver kamp, men det bliver ikke bedre, og vi spiller aldrig to gode halvlege i træk. Håbløst!!\nIndlæg af Glenn Francisco » 9. okt 2018, 11:24\nHvad mener i om Ochs?\nNu har han efterhånden fået over en håndfuld kampe, og viser vel ikke rigtig mere end nogle af de andre?\nEr det kun mig som er lidt skuffet over ham PT.?\nIndlæg af Frygah » 9. okt 2018, 11:30\n9. okt 2018, 11:24\nSynes han stod svagt i kampen mod BIF i hvert fald. Jeg ved godt Abildgård får kritik for ikke at håndtere Mukhtar, men han fik heller ikke megen hjælp fra sine 2 centrale midtbanekolleger i Ochs og Risgård. Samtidig bød han ikke rigtig ind med noget offensivt.\nJeg forventer ærligt mere af ham. Med ham, Lucas, Risgård og Kusk på banen, er der i min verden ikke længere undskyldning for ikke at levere. Og det gælder dem alle 4 (Thellufsen inklusiv).\nIndlæg af BassogogsVen » 9. okt 2018, 11:53\nJeg synes ikke, han kan bedømmes. Han har vel snart spillet alle pladser i Wieghorst gale karrusel, og så er det ikke nemt at sætte et aftryk.\nIndlæg af FIDEL » 9. okt 2018, 12:03\nPræcis! Ochs skal have chancen stabilt i flere kampe på den samme plads før vi kan vurdere ham ordentligt. Lad os nu for helvede se ham på enten venstrekanten eller som angriber imod Agf! Og ikke som central midtbane eller venstreback, målmand eller hvad nu Wieghorst kan finde på af hjernedøde ting. Pudsigt startede Ochs rigtig godt i sit første indhop imod Fcn, men er siden falmet, iøvrigt ligesom alle vores andre nyere spillere under Wieghorst!! Lige med undtagelse af Rinne, som dog på det seneste også er faldet lidt i niveau.\nIndlæg af Pastorius » 9. okt 2018, 12:26\nHan er 21, spiller på et hold der ikke fungerer og har allerede spillet 3 forskellige pladser?\nEDIT - vel ret beset 4 pladser. Højre kant for Kusk, angriber, venstre kant og venstre back.\nJeg synes pilen peger et andet sted hen.\nIndlæg af Pastorius » 9. okt 2018, 12:31\n9. okt 2018, 12:03\nHans bedste præstation kom faktisk fra højre kant - en plads hvor førstevalget slet ikke har levet op til forventningerne de seneste par kampe.\nIndlæg af FIDEL » 9. okt 2018, 15:22\nDet vil efter min mening være helt ok at starte med Ochs på højrekanten istedet for Kusk i Århus. Hvis kampen bliver meget fysisk så gemmer Kusk sig nok alligevel.. Men jeg vil nu helst se Ochs som angriber, hvor jeg tror han er bedst sammen med Weert. Lad dem nu få nogle flere kampe sammen.


Kvalitet og effektivisering med BEC’s nye telefoniløsning - TDC Perspektiv\nKvalitet og effektivisering med BEC’s nye telefoniløsning\nI takt med at telefonisk kundeservice er blevet et vigtigere element i generel bankdrift, oplevede BEC en stigende efterspørgsel efter avanceret telefonifunktionalitet fra sine kunder. Det kan BEC nu levere med en integreret løsning fra TDC og Zylinc. Her forklarer den projektansvarlige i BEC, hvordan BEC’s kunder – bankerne – kan højne både det interne og det eksterne serviceniveau med den nye teknologi.\nDerfor købte BEC sig ind på TDC’s IP-telefoniplatform Scale i 2009 og har lige siden kunnet tilbyde bankerne basal, men også meget stabil IP-telefoni. Men efterhånden som god telefonisk kundeservice er blevet en vigtigere og vigtigere parameter i forhold til at drive en værdiskabende bank, ønskede BEC at styrke funktionaliteten i sin IP-telefoniløsning. Derfor introducerede BEC for nylig den danske softwarevirksomhed Zylincs suite af kommunikationsværktøjer, som kan integreres med\nFlemming Eilgaard, BEC\nFraværsfunktion med brugervenlige standardbegivenheder som “I møde”, “Ferie” osv.


Flere nye skuespillere kommer med i 'Badehotellet' - TV 2\n10. jan. 2020, 11:30\nFru Frigh bliver udfordret mange gange under sit ferieophold af sin datter Bertha, der er blevet en voksen kvinde med egne holdninger.\nSkuespilleren Rasmus Botoft er blandt de helt nye skuespillere i den syvende sæson af 'Badehotellet', der får premiere 27. januar.\nHan spiller rollen som den ihærdige og snakkesaglige virksomhedsejer Johan Ramsing, der charmerer især fru Frigh under sit besøg på hotellet.\n- Han er en meget talende og frisk mand med cykelklemmer og et kækt gå-på-mod. Han er ikke en bange mand, og han træder lige ind i dem, han møder på sin vej, fortæller Rasmus Botoft.\n48-årige Rasmus Botoft spiller Johan Ramsing, der er ejer af 'Ramsings Kemiske Fabrikker' på Lyngbyvej. Foto: Mike KollÃ¶ffel / Mike KollÃ¶ffel\nBotoft: Der er blevet taget godt imod mig\nRasmus Botoft er kendt fra satireprogrammet 'Rytteriet' og har spillet med i adskillige tv-serier og film blandt andet 'Lykke' og 'Jagtsæson'.\nAlligevel har det været helt specielt for ham at få lov til at spille med i den populære tv-serie, der har kørt i seks år, fortæller han.\n- Det har været en meget positiv oplevelse at blive en del af holdet på 'Badehotellet'. Der er blevet taget så godt imod mig som ny gæst, og der er en utrolig varm og god stemning på settet med dygtige, rutinerede kollegaer, siger han.\nFru Frigh får kamp til stregen af oprørsk datter\nMen Johan Ramsing må dele fru Frighs opmærksomhed med hendes datter Bertha, som hun har taget med til hotellet i år.\nBertha spilles af 26-årige Lucia Vinde Dirchsen, der blev færdiguddannet som skuespiller sidste år.\nBertha Frigh har helt andre planer for sin fremtid end sin mor, der drømmer om, at Bertha finder sig en god mand fra overklassen. Foto: Mike Kollöffel / TV 2\nHun giver sin mor kamp til stregen i løbet af ferien og udfordrer hendes reaktionære holdninger til blandt andet klasse og køn.\n- Det har været en stor fornøjelse at arbejde med Bertha-karakteren. Bertha er på mange måder en ung kvinde, der er forud for sin tid. Hun er ikke bange for at vise sit temperament, og så er hun meget viljestærk, siger Lucia Vinde Dirchsen.\nGerhard Flügelhorn vender tilbage\nSerien byder også på et gensyn med en gammel kending. For den koleriske og kronisk hidsige filminstruktør Gerhard Flügelhorn, spillet af Thure Lindhardt, vender tilbage.\nDerudover får Andersens Badehotel uvelkomment besøg af nazisterne, hvor særligt løjtnant Uwe Kiessling gør sig bemærket. Han spilles af den tyske skuespiller Anton Rubtsov.\nTyske Anton Rubtsov spiller rollen som den nazistiske løjtnant Kiessling. Anton Rubtsov har blandt andet spillet med i tv-serien 'Dark'. Foto: Mike KollÃ¶ffel / Mike KollÃ¶ffel\nNye tider på Badehotellet\nSelvom der endnu ikke er afsløret meget om syvende sæson af 'Badehotellet', ved man allerede, at det bliver en sæson, der på flere måder byder på nye tider.\nFørst og fremmest har Anden Verdenskrig nu ramt Danmark. Samtidig er det Amanda Berggren, der som helt ny forpagter byder gæsterne velkommen på det solbeskinnede hotel med Philip Dupont ved sin side som køkkenchef.\nDu kan se eller gense de tidligere sæsoner af 'Badehotellet' på TV 2 PLAY.


Matt Bosher Jersey håndværker | Gulvcentret i Odense\nUdgivet den april 24, 2017 februar 22, 2017\nGulvsliber søges. Til omgående tiltrædelse søger vi en erfaren og dygtig gulvekspert til at tage sig af flere kategorier af opgaver. Man skal have viden om gulvtekniske og trætekniske arbejder, herunder gulvbearbejdning. Fast arbejde forventes da vores ordreindgang er i konstant vækst.\nDine primære arbejdsopgaver vil være afhøvling samt overfladebehandling af plankegulve og parketgulve for erhvervskunder, privatkunder og boligselskaber. Du vil komme til at arbejde i team med andre erfarnelokale håndværkere, dog alene ved små opgaver. For det får du stillet firmabil og fri telefon til disposition.\nVi regner med, at du har stor faglig fremsyn og kan arbejde uafhængig med en forstående optræden overfor vore mange klienter. Du skal kunne klare følgende arbejdsopgaver selvstændigt:\nHer er den lokale gulvmand der lever af at forny hjemmets trægulv. Vi tilbyder blandt andet:\ni super kvalitet til billige gulvafslibning priser. Alt slibning udføres af dygtige gulvsnedkere.\nFra starten i 1999 har vi lavet gulvafhøvling og gulvopfriskning i hele kongeriget. Med speciale i opfriskning og behandling af gulve har vi udført gulvopfriskninger i Aarhus, Odense og København plus visse andre områder i Kongeriget. Overvejende indenfor overflade, afhøvling og gulvafslibning har gulvfirmaet nået en fremstående bearbejdningsrolle indenfor den faguddannede del af gulvbranchen, med høj kvalitet til fornuftsbetonede priser.\nVi er et gulvfirma der er vidtberømt for solidt gulvopfriskning, hvor der lægges vægt på samspillet imellem gulvteknisk ekspertise, høj kvalitet og ny teknologi. Medarbejdere og mester har fokus på minimering af støj og støv, arbejdsmiljø og indemiljø.\nUdgivet den februar 27, 2017 februar 22, 2017\nGulvmand tilbyder en håndsrækning indenfor gulvrenovering, gulvbearbejdning samt afhøvling af plankegulve. Vores gulvmand er ekspert i gulvafhøvling, behandling og afslibning af gulve, og han rådgiver og vejleder dig gerne om gulvforbedring og andet arbejde med trægulve. Uagtet dit gulvs forfatning findes der en mulighed.\nTrænger dine plankegulve og parketgulve til en opfriskning? Så kan du enten vælge gør-det-selv afslibning eller anvende en rigtig gulvspecialist. At foretage slibning selv er vanskelig og kan ende skæbnesvangert. Derfor foreslås at anvende en kompetent fagmand med erfaring i kvalitets gulvrenovering. Gulvmanden har blandt andet følgende arbejdsopgaver:\nVed at benytte os som gulvfirma, får du en billig gulvmand med en god del færdigheder og stor erfaring. Billig gulvslibning er nødvendigvis ikke dyrere end selvgjort gulvslibning, derfor råder vi at tage en dygtig gulvkyndig. Her får du gulvarbejdet udført fagligt korrekt til en fornuftig gulvafslibning pris. Her fremtryller vi et nydeligt gulv med kvalitet og god slidstyrke der ikke koster ret meget.\nFlere tror fejlagtig, at det dyreste gulvfirma også er det bedste. Men tro mig, det er de ikke. Vore lave faste omkostninger veksler vi til billig afslibning priser for vore kunder, hvilket kommer dig til gode. Som gulvfagmand og gulvekspert får du træteknisk og gulvteknisk vejledning plus en rigtig god gulvservice. Vores håndværker høre efter til dine forventninger, ønsker, drømme og skræddersyr den perfekte løsning til dig.


Måske en film om kvinder som edderkopper | Information\nMåske en film om kvinder som edderkopper\nJake Gyllenhaal spiller dobbeltgængere i Denis Villeneuves lidt for mystiske psykodrama ’Enemy’\nHvis det er sandt, at vi alle har en dobbeltgænger et eller andet sted i verden, så håber jeg ikke, at det kommer til at gå for sig som i Denis Villeneuves Enemy, når jeg møder min.\nDen canadiske filminstruktørs forrige film (hans seneste, Sicario, havde premiere på filmfestivalen i Cannes i år) er et hjerneknald – lige dele psykologisk thriller og psykodrama baseret på en roman af forfatteren José Saramago.\nJake Gyllenhaal spiller hovedrollen som den kedelige historiker Adam, der lever et stille liv i en trist lejlighed og kun har sin undervisning og sin kæreste, Mary (Mélanie Laurent), til at holde sig med selskab. Adams liv vendes dog på hovedet, da han en dag finder ud af, at han har en dobbeltgænger, skuespilleren Anthony, Adams absolutte modsætning. Han ligner Adam på en prik, men bor i en lys og lækker lejlighed med sin højgravide kone, Helen (Sarah Gadon). De to mænd mødes en dag, og hvor mødet umiddelbart skræmmer den tilbageholdne, usikre Adam, ser den anderledes frembrusende og selvsikre Anthony en mulighed for måske at prøve noget nyt ved at give sig ud for at være en anden.\nJeg ved ærlig talt ikke, hvad jeg skal synes om Enemy. Denis Villeneuve er en stilsikker og stilbevidst instruktør, og Enemy er en veliscenesat film med en gultonet billedside, der skaber en ganske særlig stemning og tone omkring de to hovedpersoner i en anonymt udseende, fremmedgørende storby.\nFaktisk er Enemy næsten et kammerspil, og Jake Gyllenhaal skaber med mindre nuancer i sit spil og sin mimik og gestik to vidt forskellige typer i Adam og Anthony. De to kvindelige skuespillere har ikke så meget at arbejde med og skal mest bare være der.\nHvad Villeneuve og hans manuskriptforfatter, Javier Gullón, vil med den uudgrundelige historie, er svært at greje. I kælderen af Anthonys lejlighedskompleks ligger en avanceret sexklub, hvor mænd i jakkesæt ser på smukke, nøgne kvinder, som onanerer og træder på edderkopper, og et sted i historien lurer Adams mor (Isabella Rossellini) – er det også Anthonys mor? – en dominerende og ikke videre empatisk skikkelse.\nMåske handler Enemy om kvinder som edderkopper, der dominerer og spiser deres mænd. Måske skildrer den to sider af en mand, der har svært ved at blive voksen og tage ansvar. Måske handler den om et af den slags totalitære samfund, Adam underviser i, men ikke ved, han selv lever i. Måske er den et dyk ned i underbevidstheden hos hovedpersonerne. Måske skildrer den en ensom mands totale sammenbrud. Måske er den bare et mareridt – lidt ligesom Richard Ayoades sorthumoristiske The Double, der havde premiere sidste år og var baseret på en roman af Dostojevskij.\nJeg holder af de af Villeneuves film, der som Prisoners og Sicario bruger thrilleren til at dykke ned i de mørke hjørner af den menneskelige psyke, men når det bliver så mystisk som i Enemy, er det ikke længere hverken interessant eller spændende.\nJeg må dog erkende, at slutningen var både overraskende og chokerende.\n’Enemy’. Instruktion: Denis Villeneuve. Manuskript: Javier Gullón. Canadisk (Cinemateket i København eller på Netflix)\nJake GyllenhaalDenis Villeneuve


Brætspil er det nye sort i socialt samvær | Kultur | DR\nBrætspil er det nye sort i socialt samvær\nBrætspil vinder frem i en digital tid, og det er der flere grunde til, vurderer spilforsker. Blandt andet spiller computerspil en vigtig rolle.\nBrætspil er ikke længere et nørdet nichefænomen, og især de unge tager spillene til sig som et alternativ til fest. (Foto: christian Als © SCANPIX DANMARK)\n25. sep. 2015 kl. 15.00\nVi lever i en tid, hvor vi konstant er på nettet, aldrig forlader hjemmet uden vores smartphone og bruger flere timer ad gangen med øjnene fikseret på en skærm.\nAlligevel er gode, gamle brætspil nu mere populære end nogensinde, og der udvikles flere spil, end der har gjort før. Brætspilcafeerne myldrer frem i de store byer, og den brede befolkning tager i stigende grad brætspil til sig som noget, man kan samle sig om socialt.\nHos spilkoncernen Bezzerwizzer er et af de steder, hvor man nikker genkendende til tendensen. Her har man på nuværende tidspunkt solgt 650.000 eksemplarer af de populære quizspil.\n- Der er stor interesse for brætspil i Danmark, hvilket vi også kan mærke her hos Bezzerwizzer, idet salget er stigende, udtaler Sarah Wall, der er salgs- og marketingchef hos Bezzerwizzer.\nComputerspil medvirker til populariteten\nIfølge Lars Konzack, spilforsker ved Københavns Universitet, er der flere grunde til, at brætspillene vinder popularitet hos danskerne. Og overraskende nok er computerspil en af dem.\n- Computerspillene har gjort, at flere kan forholde sig til de lidt mere komplicerede brætspil og til spil som underholdningsform.\nlars konzack, spilforsker\n- Computerspillene har gjort, at flere kan forholde sig til de lidt mere komplicerede brætspil og til spil som underholdningsform. Hvor eventyrbrætspil i 80’erne var en nicheting forbeholdt nørderne, så har de i dag en bredere appel takket være computerspillenes opblomstring i 90’erne.\nEn anden – og vigtig – grund til, at brætspil er blevet mere almindeligt som aftenunderholdning med vennerne, er, at spillene er blevet kortere.\n- Med det enorme medieudbud, vi har i dag, er det svært at sætte en hel aften af til at spille. Der er et andet tidskrav til brætspil i dag, som helst ikke skal tage mere end en time, og det bliver imødekommet af spilproducenterne, fortæller Lars Konzack.\nDe unge tager brætspil til sig\nIfølge Lars Konzack er en af hovedårsagerne til brætspillenes popularitet, at de unge for alvor har taget dem til sig de seneste år. Hvor man i 80’erne måske var lidt af en nørd, hvis man spillede brætspil med vennerne, så er det i dag en yderst populær social aktivitet, og det er især de unge, der besøger de nye spilcafeer fredag og lørdag aften.\n- Brætspilcafeerne giver de unge studerende en måde at komme hinanden ved, der er mentalt og ikke kun følelsesmæssigt tilfredsstillende.\n- Det er den generation, der er vokset op med internet og har brugt computerspil hele deres liv. De er opdraget til en deltagerkultur, hvor man interagerer på baggrund af andres handlinger – modsat dem, der kun er vokset op med tv og radio. Nutidens unge er vant til ikke bare at se på, men også være med til at skabe et medieret fællesskab, og brætspillet er en naturlig forlængelse af den deltagerkultur, forklarer Lars Konzack.\n- Brætspilcafeerne giver de unge studerende en måde at komme hinanden ved, der er mentalt og ikke kun følelsesmæssigt tilfredsstillende. Vi ser hos de unge et behov for at mødes over en øl, uden at det skal foregå i højt tempo og med turbobas i baggrunden, og på brætspilcafeerne er samværet mindre påtrængende, fordi man er sammen om noget, nemlig spillet.\nPå søndag kan alle brætspilsentusiaster få stillet spillelysten i DR Koncerthuset, når Guldbrikken kårer Årets Brætspil. I den forbindelse vil man kunne prøve alle de nominerede spil. Læs mere om på dr.dk/fritspil.


Folkesundhedsprisen 2016 går til projekt SoL – Sundhed og Lokalsamfund.\nVed Folkesundhedsdagene 2016 i Nyborg, fik Bornholms Regionskommune overrakt den fornemme pris for projekt SoL. I Sund By Netværk arbejder vi videre med projektet og supersetting-tilgangen i vores temagruppe Netværk for sundhed og lokalsamfund.\nBornholms Regionskommune, Odsherred Kommune, Steno Diabetes Center, Forskningscenter for Forebyggelse og Sundhed og Aalborg Universitets “SoL-projekt” vandt i mandags Folkesundhedsprisen 2016. Projektet har arbejdet med at integrere sunde valg som de lette valg i lokalsamfundene i Nexø, Hasle og Allinge-Sandvig.\nI projektet arbejdede forskere, kommunale praktikere og borgere – børn, unge og familier og ældre, sammen om at finde på initiativer der kunne gøre de sunde valg lettere. Det var en samskabende proces med involvering af institutioner, supermarkeder, det offentlige rum som torvepladser og rekreative områder, samt lokale og sociale medier – tilgangen til arbejdet hedder “supersetting”. SoL-projektet har i høj grad haft succes med at arbejde på tværs, for at få alle disse ender til at mødes, hvilket medførte det fortjente skulderklap til de involverede i form af Folkesundhedsprisen 2016.\nSuccessen har også været bemærket før overrækkelsen af prisen, og på national plan har interessen været stor. Sund By Netværket har derfor, sammen med parter fra SoL-projektet, oprettet vores nye temagruppe Netværk for sundhed og lokalsamfund – temagruppen holdt sit første temagruppemøde 14. September 2016 (læs opsamlingen fra mødet her). Her deles viden og erfaring fra projektet, såvel som erfaringer fra andre kommuner, forskningsinstitutioner, boligsociale projekter og ALLE andre initiativer, der har sat fokus på sundhed og lokalsamfund.\nStort tillykke med prisen, og vi glæder os til at arbejde videre med projektet på landsplan.\nStrategisk lokalsamfundsudvikling (2020)


Caroline Krabbe |\nCaroline Krabbe er født 1971 i Danmark, men er siden 1981 bosat i Spanien. Allerede som ung modtog hun en sølvpris på en biennale i Japan. Siden 2006 har Caroline deltaget i kollektive udstillinger i Danmark, Spanien og Californien.\nI en naivistisk og i en mere dybdeborende stil, arbejder Caroline i fladen med intense farver og markante konturstreger, hvor den umiddelbare oplevelse af nuet holdes fast. Som de franske fauvister er Caroline optager af det dekorative dels som motiv og dels som akkompagnement til motivet.\nMotivkredsen har mennesket i centrum med et spænd, der går over afbildninger af forbuden frugt over en melankolsk stemning til parforholdets anatomi og tangoens lidenskabelige forførelse. Det er specielt mennesker fra Argentina og den argentinske kultur, vi møder.\nKunstformidlingen tilbyder en række malerier og tegninger og raderinger


Side 8 – | Cat Tree DK – Møbler og tilbehør til din kat\n20 nov KATTRÆSHUS 186 CM DELUXE (Beige / Cream)\nCOTTAGE 186 er en stærk og stilfuld konstruktion, der får hjælp med dette unikke stabile aktiv på grund af sin ekstra tunge bundplade med en utrolig klumpet 4 cm tyk. De 12 cm sisal ridsestænger er af høj kvalitet, og på grund af det omhyggelige design...\n20 nov Cat Tree Cottage 169cm (Beige / Cream)\nPosted at 11:55h in by Maggie Clayton 0 Comments\nCat Tree Cottage 169cm er et ekstremt spændende kattetræ med et ekstremt praktisk og eventyrlystent design ...\n12 nov Dolomite XL kattetræer\nPosted at 12:13h in by Maggie Clayton 0 Comments\nDolomit XL Cat Tree er et af vores største vægmonterede møbler, der garanteret vil tiltrække den nøjeregnende opmærksomhed fra din kræsen katteven! Dette veludstyrede design har flere platforme og niveauer, som din kat kan bruge efter eget hjerte. Uanset om det er at udforske, sove, nappe, ridse...\n03 nov MAINE COON PALACE DELUXE\nMaine Coon Palace Deluxe er et af de største (hvis ikke det største) katte træ, som vi sælger her hos Storbritanniens bedst bedømte katte træ forhandler! Dette storslåede kattemøbel ligger i en imponerende højde på 183 cm, og bundpladen har en forbløffende bredde på 165 cm,...\n03 nov CADINO BOX SCRATCHER\nPosted at 12:11h in by Maggie Clayton 0 Comments\n"Cadino Box Scratcher" er et andet meget unikt designet aktivitetscenter for krabbe, der indeholder elementer fra et traditionelt kattetræ og også en ridsetønde. Disse elementer er blandet sammen problemfrit for at skabe et unikt og spændende spillecenter for din feisty katte .. Dine katte (eller katte) vil...\n02 nov BROCKVILLE KATTRÆ (CREME)\nBrockville er et utroligt stærkt og robust kattetræ, som er fantastisk til større racer eller hjem med flere katte, der kræver en robust struktur for at frigøre noget energi og ridse sig fjollet! Dette omhyggeligt designede kattetræ har et praktisk design, der giver let adgang for...\n02 nov VICTORIA CAT PALACE\nPosted at 12:34h in by Maggie Clayton 0 Comments\nStørrelse (B / D / H) ca. 122,0 x 105,0 x 171,0 cm Vægt ca. 71,40 kg Stamme Ø15 cm Bundplade (B / D / H) ca. 80 x 60 x 4 cm Stort liggende sted på toppen (B / T) ca. 57 x 46 cm Tunnel-Ø: 35 cm Kuschelnest Ø42 cm Farver beige...\n02 nov Kattetræet Charlotte 180 (Hvid)\nPosted at 06:38h in by jon scales 0 Comments\nKattetræet Charlotte er et flot, robust og kompakt mesterværk på 180 cm i højden. Modellen tilbyder katten (eller kattene) rigt med muligheder for både at lege og slappe af i deres helt egne omgivelser. Fra den kompakte base tårner modellen sig opad, hvor katten først møder en...\n30 okt VICTORIA SCRATCHING FAT\nPosted at 13:52h in by Maggie Clayton 0 Comments\nVictoria Scratching Barrel er et klodset aktivitetscenter, der er i stand til at give underholdning til flere katte! Designet henvender sig til dine katte tre hovedinteresser. Sove, skrabe og lege! Med to separate soveområder til rådighed for din kat at vælge imellem, vil de aldrig være for...\n30 okt MAINE COON FIDA KATTRÆ\nPosted at 11:17h in by Maggie Clayton 3 Comments\nFIDA-kattetræet er et af vores yndlingsdesign her på Cat Tree UK. Dette helt smukke kattetræ består af flere ridsestænger samt adskillige områder, hvor din kat kan udforske og specielle steder for dem at lægge poterne ned og nyde en dejlig udsættelse .. 11 cm diameter størrelse, der...\n29 okt Kattetræet Anna – (Creme naturlig)\nAnna er et lækkert katteræ i mellemklassen, fra Pet Rebels. Træet er et såkaldt guld-til-loft kattetræ. Hvilket betyder at træets loftsmontering giver træet en ekstra stabilitet. Katte træet er velegnet til til et hjem med aktive katte, hvor der er behov eller ønske om et katte miljø...\n27 okt ONTARIO KATTESALON (Fløde)\nPosted at 09:53h in by Maggie Clayton 0 Comments\nOntario kattelounge er en helt fantastisk ny tilføjelse til vores sortiment af robuste ridsestænger af høj kvalitet. Denne smukt formede katte tre pakker et slag, når det kommer til styrke og stabilitet på grund af sin træsisalsøjle i træ på 20 cm. Med en vægt på 20...


Kæmpe sølvskat fundet på Falster – Ekstra Bladet\n17. mar. 2015 kl. 08:00\nKæmpe sølvskat fundet på Falster\nTre amatørarkæologer har fundet over to kilo sølvmønter på mark på Falster\nsølvskat Falster. En sølvdaler på knap 30 gram rent sølv ligger godt i hånden på en glad finder. Daleren måler 4 centimeter i diameter. (Foto: Signe Fog Mogensen, Museum Lolland-Falster)\nDe tre amatørarkæologer tog en dag i februar ud påen mark ved Orenæs - og efter fem timers søgning var der jackpot: Inden længe havde de tre fundet 10 sølvmønter, og derefter kontaktede de Museum Lolland-Falster, hvor arkæolog Anders Rasmussen tog telefonen.\nImponerende store mønter\nTo kilo sølv\nDenne sølvdaler slået under den tysk-romerske kejser Rudolf den 2. i 1603 blev også fundet på Orenæs. (Foto: Anders Rasmussen, Museum Lolland-Falster)\n- Ved udgravningen fandt vi nogle fragmenter af bælter, og hvis de passer sammen med de bælter, som dukkede op i 1940’erne, er jeg sikker på, at vi har et samlet skattefund, siger han.\nFragment af pragtbælte af sølv fundet sammen med 75 dalere ved Orenæs på Falster. (Foto: Anders Rasmussen, Museum Lolland-Falster)\nDet er straks mere vanskeligt for Anders Rasmussen at sætte navn på skattens oprindelige ejer. Selvom Orenæs var et selvstændigt len, benævnt Karleby eller Grimmelstrup len, kendes der ikke noget større gods, ingen adelslægter eller godsbestyrere i området, som kan komme i betragtning.\nFra 28. marts og en måned frem udstilles skatten på Museet Falsters Minder i Nykøbing Falster.


Det var mig der blev reddet - og det var anden gang... | ugeavisen.dk\nFreddy Holm fik genoplivet mindet om den dramatiske situation, der nær havde kostet ham livet for 70 år siden, da han læste Lokalavisen i sidste uge. Faktisk var det anden gang, han var tæt på at drukne i Lemvig Havn. Første gang var han kun fire år, og han blev reddet af en tysk soldat. Foto: Lars Kamstrup\nFreddy Holm fik genkaldt uhyggelige oplevelser fra sin barndom, da han læste Lokalavisen i sidste uge\n12 maj 2020 kl. 07:54\nHarboøre/Lemvig: Freddy Holm bor på Sandsgårdsvej i Harboøre, og han fik nærmest et chok, da han sidste tirsdag åbnede Lokalavisen. Her var en artikel om en gammel historie, som de frivilige på Bovbjerg Fyr havde fundet i en tidligere fyrmesters dagbogs-optegnelser.\nDet var om en 9-årig dreng, der blev reddet, da han faldt i vandet i Lemvig Havn engang i 1950'erne, og kun fordi hans lillebror råbte op, opdagede en 14-årig dreng, hvad der foregik. Han reddede den 9-årige Freddy Holm, efter denne var forsvundet fra vandets overflade, og det lykkedes at genoplive ham. De frivillige ville gerne høre, om der var nogle, der kendte de implicerede. Det gør Freddy Holm, for han var nemlig hovedpersonen.\n- Jeg har fortrængt det i mange år, men det kom som en spand kold vand, da jeg åbnede Lokalavisen og læste det. Det er ikke noget, vi snakkede om i min familie dengang, og det var jo noget af et trauma for mig, så jeg har på en måde gemt det væk. Men faktisk var det anden gang, jeg var meget tæt på at drukne i havnen, fortæller Freddy Holm.\nFreddy Holm voksede op i Havnegade i en familie, der efterhånden fik ni børn. Havnen var legepladsen for alle børn i Lemvigs midtby dengang.\n- Der var ingen, der holdt øje med os. Vi var mange børn, og vi legede sammen. Ingen tænkte på, det kunne være farligt, at vi legede på havnen. Vi hjalp også somme tider fiskerne for at tjene de øre, det kostede at komme i biografen, husker Freddy Holm.\nHan er født i 1941, og det var i 1950, den omtalte episode fandt sted.\nMen allerede i krigens sidste måneder i 1945 gik det galt første gang.\n- Min lillebror og jeg gik ude på isen i havnen. Men der var jo fiskere, der havde været ude og hugge deres både fri, så de ikke kom til skade, når isen trykkede. Der var en våge med tynd is, som jeg trådte på. Isen kunne ikke bære en 4-årig, så jeg røg i det kolde vand.\nDet var der en tysk soldat på land, der opdagede. Han løb ud på isen og fik fat i den lille Freddy. Han fik ham op og på land og fik ham genoplivet. Freddy kom på sygehuset og kom sig.\nAllerede som 8-årig kom han ud at tjene på landet, og han husker, han var i Lomborg og tjente 300 kroner for syv måneders arbejde, og de penge fik forældrene. Mor gjorde rent hos Smedegaard, mens far var havnearbejder.\nSå skete det her året efter, da han var ni år\n- Der lå en jolle ved beddingen, men den måtte vi ikke låne, selv om vi gerne ville ud på vandet. Så "lånte" vi den. Det var min bror Ole på 6 år og jeg. Der skulle vrikkes med en åre for at komme frem i havnebassinet, og så mistede jeg grebet og røg i vandet. Ole kunne jo ikke gøre noget så lille, han var, men heldigvis kunne han skrige. Arne Berg, der var 14 år, var ude for at se til nogle hyttefade, som fiskeforretningerne på havnen havde liggende i vandet, og han så, hvad der skete. Heldigvis fik han fat i mig, da jeg var gået under, og jeg kom op og blev genoplivet igen. Og igen kom jeg på sygehuset, fortæller Freddy Holm, der fortæller, han var lidt af en kæledægge på sygehuset, når han nu havde været der to gange og havde været ved at sætte livet til.\nSom sagt var det ikke noget, der blev snakket meget om i familien. Men den tyske soldat var blevet glad for familien, så han vendte tilbage efter krigen for at besøge den. Og Freddy Holm husker en kæmpe dukke, han havde med til en af Freddys søstre.\nOplevelserne tog ikke Freddy Holms lyst til at være på vandet, og nu har han levet et godt liv og er snart 79 år.\n- Nej. Jeg kom på landet igen. Det var hos Nejrup på Kirstinelyst i Nørlem, og når jeg gik på markerne der, kunne jeg høre fiskekutternes særlige lyd, når de sejlede ud på fjorden. Det var det, der trak. Jeg var som 14-årig for ung til at få en søfartsbog, men jeg fik alligevel snakket mig til en hyre som hovmester. Da vi stod ud gennem Thyborøn Kanal, havde jeg fået lavet mad til de andre, men jeg var selv gået til køjs, for jeg var så søsyg. Det gik heldigvis over efter nogle dage.\nDet blev så til et fiskerliv med hyrer fra Lemvig, Esbjerg og Thyborøn, og han bosatte sig i Harboøre. Da han gik i land, blev han lastoptager. Det gav gode penge, men kostede også helbredet med en ødelagt ryg, så arbejdslivet sluttede med en invalidepension.\nHumøret fejler imidlertid ikke noget, og fortællelysten heller ikke. For tre år siden havde han den sorg at miste sin hustru, men han kan glæde sig over en stor familie.\nOg nu er mindet om den dramatiske barndom så kommet op til overfladen igen via historie-interesserede frivillige på Bovbjerg Fyr.\nLillebror Ole, der var med på båden, er død i dag.\nHer er min familie fotograferet, da vi var otte børn, fortæller Freddy Holm om dette barndomsfoto fra Lemvig. De blev ni søskende til sidst. Foto: Lars Kamstrup


Arkitekter | Bolig | Danske Links\nDu er her: » Bolig » Arkitekter\nBolig -» Arkitekter\nDanske arkitekter er samlet her i kategorien. Skal du have arkitekttegnet din næste bolig eller udbygning, så er der en god chance for at finde det her\nArkitekter: 29 websider\n3D visualisering af dit projekt\nBesøg min side for at se 3D visualiserede huse og industrimaskiner. 3D visualisering sælger.\n3D tegninger eller animationer. Kontakt mig og hør om dine muligheder.\nVisualiser din produkt til en god pris..\nArkitec as – arkitekter m.a.a\nDen professionelle arkitektrådgivning til alle former for byggeri, hvor udgangspunktet altid tages i kundens aktuelle situation og behov..\nArkitekt & Tegnestue i København\nPro Visual er ejet af arkitekten Niels Østergaard, der har sin tegnestue i København.\nNiels har arbejdet som arkitekt i mange år, og har erfaring indenfor alt fra store kommunale byggeprojekter til små private ombygninger og nybyggerier.\nPro Visual sætter en stor ære i at være meget personlige overfor deres kunder. Alle planer kan visualiseres både i hånden og digitalt af Niels selv.\nVi er en tegnestue der er med dig hele vejen. Vores arbejder starter med dine drømme om en ny tilbyg.\nArkitekt Ane Boa Gentofte\nMedlem af Akademisk Arkitektforening og Arkitektforbundet.\nTilbygning til din bolig udformes, så den tilvejebringer det ønskede på en optimal måde og med stor visuel og oplevet værdi.\nOmbygning samt indretning, sker på dine vilkår og ud fra ønsker om høj kvalitet i boligen..\nArkitekt Claus Francke\nArkitekt Claus Francke startede sin karriere i 1975 og har idag over 30 års erfaring indenfor arkitektur og rådgivning til byggeprojekter.\nTegnestuen har en bred portefølje der inkludere Danmarks Idrætsforbund, Mærsk, GN-Store Nord, G4S, BoxerTV m.fl..\nArkitekt M.A.A. Jesper Staun ApS\nArkitetfirma Jesper Staun har 20 år erfaring som Arkitekt og har rådgivet både private og det offentlige med at udføre smukke, funktionelle og omkostningsfornuftige Arkitekttegnede huse og byggerier.\nDe fleste af Arkitekt projekter har haft en stram byggestyring men er alle afleveret til den aftalte tid og budgetterede beløb. Kontakt os og få et gratis informationsmøde..\nArkitekt Panduro Bornholm\nArkitekt på Bornholm med stor indsigt i lokalområdernes historie og kendetegn - løser opgaver indenfor renovering, nybygning, tilbygninger, kontorindretning, butiksindretning, restauranter samt indretning af private hjem og haver.\nArkitekten til Byggesagen - Nyvangs Tegnestue\nTegnestuen har bred erfaring fra opgaver med indretningsarkitektur, nybyggeri samt om- og tilbygninger for private bygherrer, boligbyggerier for større byggefirmaer samt erhvervsbyggerier. Vi udfører opgaver på Sjælland og Bornholm..\nArkitekterne Blåvand & Hansson\nArkitekterne Blaavand & Hansson A/S yder professionel byggerådgivning inden for alle bygningstyper.\nVi har stor erfaring med byggeopgaver inden for områderne: institutioner, undervisningsinstitutioner, administrationsbygninger, industri, butikker, indkøbscentre, byfornyelse, renoveringsopgaver, boligbebyggelser, ældreboliger, enfamiliehuse og bygherrerådgivning i forbindelse med totalentreprise. Som arkitekter er det vores målsætning at få form, funktion og økonomi til at gå op i en højere e.\nIntroduktion til vor arkitektur og bygningsdesign, velkommen.\nSiden kan give inspiration til jeres fremtidige byggeplaner, og vi aflægger gerne et besøg for en nærmere præsentation af vor firma og rådgivning. Første kontakt er altid uforbindende..\nArkitektfirmaet Byg og Bo ApS\nArkitektfirmaet Byg og Bo tilbyder Tilstandsrapporter, Energimærke og termografi til privat bolig ejer.\nVi er dedikeret til at give dig, med personlig opmærksomhed, et så problemfrit salg eller køb at dit hjem, som muligt.\nVi er stolte over vores konkurrencedygtige service og priser.\nArkitektfirmaet HS Rådgivning - Tegnestue & Totalrådgivning\nArkitektfirmaet HS Rådgivning A/S arbejder med alle former for arkitekt opgaver, med fokus på projektering, skitsering og opførelse af byggerier.\nTegnestuen beskæftiger sig hovedsageligt med totalrådgivning og har igennem tiden tilegnet sig betydelig erfaring og viden omkring totalrådgivning.\nDesuden fremstiller vi drift- og vedligeholdelsesanvisninger for mange af landets større bygningsejere..\nArkitektfirmaet Torsten Riis Andersen\nArktiktektfirmaet Torsten Riis Andersen, Holstebro - ved Sigurd Jakobsen.\nSe billeder og detaljer om tidligere og aktuelle projekter.\nLæs om tegnestuens værdier, historie og se detaljer for, hvem der sidder på tegnestuen..\nArkZo - Arkitektur Zonen\nFå udført dit arkitekt arbejde ved en tegnestuen der er visionær og tager udgangspunkt i såvel den arkitektoniske som den tekniske tilgang til designprocessen.\nTegnestuens force er en intens interesse i at arbejde med opgaver indenfor 3D modeller og Visualisering af byggeriet inden første spadestik er taget.\nVed hjælp af 3D projektering er hensigten at præsentere jeres projekt så loyalt som muligt..\nÅrhusiansk tegnestue med fokus på funktionalitet, bæredygtighed og merværdiskabelse inden for kultur, bolig- og erhvervsbyggerier.\nBSAA har deltaget i større arkitektkonkurrencer og prækvalifikationer hvoraf flere er præmieret og opført. Gå til bsaa.dk og bliv inspireret!.\nVi er en moderne tegnestue med forståelse for tidens krav og ønsker. Vores kompetencer er; rådgivning, skitsering, projektering, byggestyring og udvikling.\nArkitekter - Tegnestue - Rådgivning - Kolding.\nfind din lokale arkitekt - ArkitektHjælpen\nArkitektHjælpen er en uafhængig organisation, som formidler kontakten til hen ved 250 arkitektfirmaer på landsplan.


Fra Himalaya og Gobi-ørkenen til Levring Efterskole\nFor alle interesserede: onsdag d. 16. januar 2019 tilbyder Levring Efterskole et gratis foredrag med den danske eventyrer og ultraløber, Simon Grimstrup.\nTæt på overalt i verden har adventureracer, Simon Grimstrup, løbet og konkurreret. Helt fra Amazonas fugtige jungle, til Everests basecamps tynde luft og nu senest Asiens store Gobi-ørken, hvor seneste store udfordring fandt sted med et 416 km non-stop løb.\nDet kræver viljestyrke og mod at komme igennem det uoverskuelige. Det kan den tidligere efterskolelærer fra Ry, der nu har kastet sig over løberejser for bjerglystne motionister, skrive under på. Og med sådanne oplevelser i rygsækken giver det sig selv, at historierne står i kø – både hvad angår oplevelser og motivationsfaktor.\nSom led i processen om en mere lokalinkluderende efterskole inviterer Levring Efterskole derfor alle til dette interessante arrangement. Tidligere har forhenværende landsholdsspiller Katrine Pedersen været forbi til en snak om kvindefodbold, ligesom der i fremtiden vil komme flere arrangementer lignende dette.\nLæs mere om Adventurelinjen på Levring Efterskole\nPå onsdag bliver det Simon Grimstrup, der får fornøjelse af at stå på talerstolen. Her vil Simon levende fortælle om nogle af sine oplevelser og forberedelser til store løb og races. Foredraget henvender sig til alle med lyst til eventyr, adventure race og løb, samt til ikke-løbere, der blot er interesseret i en ekstrem verden og heraf måske for en forståelse af, hvor drivkraften ligger. Ligeledes vil Simon forsøge at komme med bud på, hvad der motiverer mennesker til at kaste sig ud i sådanne vilde projekter, og endda forsøge at motivere dig!\nForedraget finder sted onsdag d. 16. januar kl. 19-21. Efterskolen tilbyder kaffe, boller og pålægsfade til alle besøgende.


Årskavalkade | Ousen om øl\nOm bloggens bagmand\nTag Archives: Årskavalkade\nBeer Blog Awards 2019: Årets Indkøbssted\nPosted on 14/12/2019 by Ousen Standard\tSvar\nJeg skal indømme, at jeg ikke havde været opmærksom på, at der i år er indført en ny pris, men det skal da ikke afholde mig fra, at kåre en vinder alligevel. Som jeg lige har set det, så er reglerne som sædvanligt åbne for egen fortolkning i forhold til fysiske butikker og webshops. Mit sprognørdede hoved vil helst tolke indkøbssted som en fysisk butik, så sådan bliver det. Alligevel vil jeg godt lige give et shout out til et par webshops eller tre, som jeg med glæde også benytter. Som medlem af Mikkeller Beer Club, så får jeg jo en månedlig kasse fra dem. Det er som regel ret godt det hele, men det er nok mest de ekslusive, der trækker her. Ellers har jeg i år både handlet hos To Øl, hvor min julekalender er fra, Køl, som også leverer glimrende øl og en fin service og Ølkassen, der ligeledes har leveret glimrende oplevelser. Af de udenlandske har jeg vist kun fået benyttet Saveur Bière, som dog leverede øl fra årets udenlandske bryggeri. Der er så mange fine webshops derude, mange flere end nævnt her, så det kan ikke længere være en undskyldning, at man bor langt fra en god fysisk butik, hvis man drikker kedeligt øl.\nFredericia har i et stykke tid ikke rigtig haft rigtig gode bottle shops, men det ser ud til, at det er ved at vende lidt med i hvert fald et par stykker med godt udvalg, men jeg har nok været tilbøjelig til at køre enten til Kolding eller til Middelfart, når der har manglet øl på matriklen og jeg har simpelt hen ikke kunnet vælge mellem de to indkøbssteder, så jeg laver en deler mellem de to. Vinderne er naturligvis:\nBeershoppen og Kvickly Middelfart\nI Middelfart huserer Jørgen, med tilnavnet Pølsemager, i sin kæmpestore ølafdeling. Der er et eller andet sted i omegnen af 750-800 forskellige øl i alle tænkelige kategorier og stilarter. Der kan findes alt fra de almindelige supermarkedsøl til meget eksklusive og dyre øl. Udfordringen kan måske være overblikket i forhold til så mange øl og vejledningen, hvis Jørgen ikke er på arbejde. Hvis jeg ikke gik op i øl, så ville jeg nok være på herrens mark, men det er jeg heldigvis sjældent der.\nDen anden vinder er også et sted jeg holder meget af. Faktisk så meget, at jeg indimellem har hjulpet lidt til bag kasseapparatet og hvis det har knebet med en smagning. Beershoppens udvalg er måske ikke helt så stort som i Kvickly, men det er bestemt også rigtig godt. Her finder man selvfølgelig også alt hvad hjertet begærer og man finder altid rigtig kyndig vejledning fra Henrik eller René. Butikken er lige flyttet i nye og flotte lokaler, ligesom åbningstiderne er udvidet med en ekstra dag. Det tror jeg bliver rigtig godt.\nUndertegnede i aktiv tjeneste i Beershoppen\nDe to vindere fortjener i virkeligheden meget mere omtale, end jeg give dem her, men det må blive en anden gang, hvor jeg er bedre forberedt.\nBeer Blog Awards 2019: Årets Øloplevelse\nPosted on 10/12/2019 by Ousen Standard\tSvar\nDet her burde næsten være den letteste kåring i rækken, da det ville være super let, hvis jeg bare med det samme kårede Mikkeller Beer Celebration Copenhagen som årets oplevelse. Det var helt sikkert, når man tager det over en bred kam, den bedste festival eller enestående ølevent jeg deltog i, hvis man kun måler på øllet, men der er jo også rigtig mange andre parametre, der skal tages med i betragtning, når man skal vurdere en øloplevelse. Det sociale aspekt er også rigtig vigtigt, ligesom rammer og tilgængelighed. Eller måske er det bare en lille ting, der fylder meget i den enkeltes liv. Det har jeg selv oplevet tilbage i 2015.\nAngel Foam fra In de Verzekering tegen de grote dorst var et af turens absolutte højdepunkter, Vi fik den til walk in smagning på det fremragende værtshus 1420\nFor nyligt var jeg jeg, som det måske er nogen bekendt, til Brewer’s Dodgeball Brawl og det var måske ikke umiddelbart den største oplevelse i forhold til øl, men til gengæld var det en fantastisk dag i forhold til sammenhold og venskabelig konkurrence i den danske ølverden. Det var så fint at få lov til at være med til og opleve. Ousen om Alting må gerne være med, selv om han indimellem er træls.\nJeg har også været både i Viborg, Vejle, Horsens og Holstebro for at hjælpe Amager Bryghus til forskellige events der. Det har altid været gode dage, som byder på mange sjove møder med gode jyder. Det er faktisk imponerende så mange, der kommer omkring i Jylland til de events, der er der.\nIkke mindst havde jeg også en fantastisk familieferie til Bornholm, der bl.a. bød på to besøg på Penyllan, som jeg ikke på nogen måde vil være foruden. Jeg rejste gerne til Bornholm udelukkende af den grund.\nJeg ender dog, som jeg indledte, igen i år med at kåre oplevelsen omkring MBCC2019, hvor jeg var af sted med René, som mange måske kender fra Beershoppen i Kolding. Det bliver dog ikke selve festivalen, som løber af med årets pris, men derimod alt det, som også sker ri København i ugen op til. Vi var kun af sted fredag og lørdag, men vi nåede at få så mange fine oplevelser med i bagagen. Jeg vil ikke her gå mere i dybden, men i stedet henvise til min beretning fra fredagen her.\nSå tillykke til MBCC2019 og til Copenhagen Beer Week med titlen igen i år.\nMin beretning fra lørdag kan i øvrigt findes her.\nBeer Blog Awards 2019: Årets udenlandske bryggeri\nPosted on 09/12/2019 by Ousen Standard\t1\nDet her er en kåring, hvor jeg indimellem har været meget i tvivl, men i år er det helt anderledes, for til Ølfestival i Lokomotivværkstedet smagte jeg øl fra et fransk bryggeri, som jeg ikke huskede at have hørt om før, og som jeg med garanti ikke havde smagt før. Hvis jeg lige havde tænkt mig om, så havde jeg naturligvis hørt om bryggeriet før, for Malt & Humle kårede dem som vindere i denne kategori tilbage i 2017. Det havde jeg muligvis nok glemt halvandet år senere.\nVinderen af prisen som årets udenlandske bryggeri er:\nJeg fik bestilt elleve øl og et glas, da jeg endelig fandt La Bébauche. Havde jeg nu lige læst Malt og Humle igen, så havde jeg jo let fundet dem.\nRené nævnte et tårnhøjt bundniveau, hvilket er svært at være uenig i, for jeg har til gode at få en øl, som ikke er velsmagende og velbrygget, uanset hvad bryggeriet har kastet i gryden, og det er netop her, at det kunne være gået frygtelig galt for bryggeriet, for de er ikke bange for at tilsætte alskens besynderligheder i øllet, som kunne kamme over og ende et frygteligt sted, der kunne lyde som om en håndbrygger eller et middelstort dansk bryghus har villet prøvet noget “sjovt”. I modsætning til de fleste forsøg, så lykkes det i Frankrig f.eks. at kombinere en thai curry med stout, hvilket ikke burde virke, men det gør det altså alligevel. På samme måde med en ipa med Tabasco og mango. Det lyder lidt som noget Refsvindinge ville ødelægge, men her virker det bare.\nIntet ved den her stout burde fungere, men det gør det altså alligevel. På en eller anden måde er der altså et eller andet over de mange underlige tilsætninger og den kraftige øl, der bare spiller 100%\nFor nyligt ville jeg meget gerne genopleve bryggeriet og fandt en lang række af deres øl hos Saveur Bière, hvor de stadig har en række af deres øl, og hvor man kan se det ret fede grafiske udtryk. Egentlig ville jeg helst henvise til en dansk forhandler, men der findes tilsyneladende ikke dansk distribution, hvilket jeg klart mener bør ændre sig hurtigt. På Ølfestival var det svenske Premium Beer, der havde dem med, så det burde jo være muligt, at få dem til Danmark også, så det skal hermed være en klar opfordring til, at en dansk importør gøre noget ved det.\nFremragende imperial milk stout med peanut butter.\nDouble IPA med chipotle. Malt, humle, varme og røg i fremragende forening\nMens jeg skrev dette indlæg nød jeg Insomnie, som er en imperial stout med kokos og ahorrnsirup, der har hygget sig seks måneder på et cognacfad. Det er så velafbalanceret og så lækkert.\nDanish Beer Blog Awards 2018: Årets Ølbar\nPosted on 12/12/2018 by Ousen Standard\tSvar\nFou Foune på 1420. Det er der altså intet at udsætte på\nDagens kåring er også årets sværeste kåring, for egentlig går jeg ikke så meget på bar. Med udgangspunkt i Fredericia, så har det ikke været det store sus at gå på bar, når udgangspunktet har været øl. De tidligere år er prisen da også gået til udenbys ølbarer. Skulle jeg være 100% objektiv og ærlig, så skulle det egentlig også være sådan i år, for jeg kunne uden at skamme mig, sagtens kåre Fermentoren i København år efter år. Det er så fin en blanding af hygge og godt øl og jeg har da også haft et par fine aftner tilbage i maj. På turen til MBCC var vi også en tur omkring en håndfuld barer, som alle gjorde det rigtig fint, men 1420 i Griffenfeldtsgade skiller sig ud. Fou Foune på fad og et fantastisk flaskekort gjorde virkelig indtryk. Jeg har ikke været der siden, men det skal der helt sikkert laves om på.\nSom man måske kan fornemme, så har jeg valgt at gå lokalt, selv om Fredericia ikke som sådan har en egentlig ølbar. Vi har flere barer og pubber med øl, der prøver alt hvad de kan. Den Engelske har en række ok og solide øl på fad, men også det de kalder den eksklusive hane, hvor der indimellem er fremragende øl på og andre gange ok øl. i øjeblikket er der f.eks. Xocoveza på hanen. Udvalget virker lidt tilfældigt og jeg savner et standpunkt, selv om man kan være heldig at finde en KBS eller CBS fra Founders på flaske til meget fordelagtige priser. Generalen er altid leveringsdygtig i Orval og det er jo i sig selv ret godt. Derudover er der lidt vekslende øl, som også svinger lidt i interessanthedsniveau. Hvis man er til østrigsk øl, så skal man en tur forbi Mair’s, hvor det meste øl er fra ejerens hjemland. Man kan bl.a. støde på Bevog og Eggenberg.\nMin vinder kan derfor kun være baren på\nNæppe det mest oplagte match, men det virkede. Anotolisk mad og Ger Schwifty på Urbania\nSom alle andre byer med en vis størrelse, så har Fredericia også fået et streetfood-sted med et udvalg af strreetfood fra forskellige lande, men der er også en ølbar, eller der er i hvert fald en bar med øl, for oplevelsen er lidt blandet. Både på baren og på bagvæggen er der haner med øl og mens de forreste er fra Carlsberg og de andre brands, der kommer med et samarbejde med dem, så er der bl.a. Stone og Svaneke på bagvæggen. Øllet fra Stone er fint nok og det har jeg intet at udsætte på, men det på flaskeøllet, at Fredericias bedste ølsted for alvor tager kegler, i hvert fald på Fredericia- niveau. Der er stadig for meget overflødigt fyld, men der er også flere rigtig fine øl i køleskabene. Jeg er rigtig glad for, at at jeg kan finde øl fra bla. Flying Couch, Mikkeller, Beerbliotek, stouts fra De Molen, syrlige fra Rodenbach og Boon, ligesom en klassiker som Saison Dupont kan findes. Vi er altså godt på vej til en meget klar forbedring på den lokale ølscene, men der er stadig plads til forbedring på nogle punkter.\nJeg savner i den grad rotation. Jeg har været igennem det interessante i hvert fald en gang.\nPersonalet mangler stadig viden om øl og jeg er ved at være træt af at blive spurgt om jeg vil have et glas til min flaskeøl.\nDer kunne snildt fjernes en lang række af de mere ligegyldige produkter. De gode øl er stærke nok til at bære det hjem.\nPrøv at kigge på de små lokale producenter. Vi har i lokalområdet f.eks. Åben, Hop Bottle, Fri Bryg og Indslev. De er mindst lige så interessante som en færdig løsning fra Carlsberg, som naturligvis også er lokale.\nJeg har hermed kåret den bar, hvor jeg oftest drikker øl, hvis jeg da er på bar, og jeg er rigtig glad for stedet, men jeg håber også, at Urbania flytter sig i 2019, for jeg er helt sikker på, at Fredericia er klar til mere. Jeg hjælper gerne til med gode råd og min begrænsede viden.\nPosted on 15/12/2017 by Ousen Standard\tSvar\nSå er det blevet tid til årets sidste kåring, nemlig Årets danske bryggeri og her er der flere meget fine kandidater i min bog. Jeg har været rigtig meget i tvivl, og da jeg startede med at skrive dette indlæg, var jeg faktisk ikke helt sikker på, hvor det skulle ende henne, men jeg tror, at jeg er nået fornuftigt i mål. Jeg har endnu en gang været omkring min konto på Untappd og har kigget lidt på hvad jeg har nydt fra danske bryggerier i år. Jeg har kigget både på antal forskellige øl, antallet af gange jeg er vendt tilbage til den samme øl, hvilke karakterer jeg har tildelt bryggeriet i gennemsnit og så har jeg naturligvis lyttet lidt til min mavefornemmelse.\nEn kandidat kunne være Alefarm, som jeg har kåret til Årets Nye Bryggeri i 2015 og Årets Bryggeri i 2016. Hvis jeg udelukkende kigger på gennemsnittet på de øl jeg har fået smagt i år, hvilket kun var fem, så ligger Andreas og Alefarm sig i spidsen, som det bedste bryggeri, men der var dog også fejlskud i form af to ret ordinære og kedelige samarbejdsbryg med Northern Monk. Derfor løber Alefarm ikke med prisen i år.\nAmager ligger altid højt på min liste. De holder altid højt niveau og er selv, når de ikke er helt på toppen, stadig rigtig gode. Jeg har været igennem en hel del af deres øl i år og jeg har ikke rigtig været skuffet over noget af det, omend årets samarbejder måske ikke helt fik mig 100% op at ringe. Til gengæld var deres fødselsdagsøl ret gode og den første af dem er blevet smagt i den på markedet netop udsendte fadlagrede udgave. Det var sgu ret fint. Det rakte ikke helt til titlen som årets bryggeri i år. Amager må stadig varme sig med titlen fra 2015.\nSidste bobler på listen er Ugly Duck/Indslev som altid er at finde blandt mine boblere, men som i år måske nok er rykket et skridt tættere på titlen. De har sendt en række fremragende øl på gaden i år, hvor det for mig nok mest er øl som Lemon Half Moon, hvornår kommer den på flaske, og Kinky Cowboy, der står klarest. Det er ganske fremragende øl. Jeg har et par gange i løbet af året hjulpet Indlev ved at par arrangementer, hvor de havde behov for at få serveret deres øl. Det var bl.a. til Øllets Dag i Fredericia og til bryggeriets eget arrangement i forbindelse med release af deres juleøl. Jeg har bl.a. haft deres julehvede med til en ølsmagning og jeg må sige, at det var noget der begejstrede smagerne. Der er vist ingen tvivl om, at det var aftenens øl. Nogle vil måske sige, at jeg ikke er helt neutral i forhold til Indslev, og de har sikkert ret, men jeg glæder mig til at følge dem i 2018, hvor jeg håber at se mere til deres projekt med fadlagring og åben fermentering. Jeg har i hvert fald skudt penge i deres crowdfunding, så det har bare at være en succes.\nDet bringer os til vinderen af titlen som Årets Danske Bryggeri, som er:\nUanset hvordan man vender og drejer det, så er Mikkeller en markant spiller på markedet. Der sendes usandsynlig mange øl på markedet, hvilket naturligvis åbner op for, at der også kan være en del fejlskud imellem, men der er sandt for dyden også plads til mange fremragende øl og når jeg kigger på hvad jeg har nydt i år, så er der godt nok meget øl fra Mikkeller i toppen af listen, ligesom der også er rigtig mange forskellige.\nTilbage i marts måned var jeg til smagning med Danske Ølentusiaster i Fredericia. Lukas Marmer Hohwü fra Mikkeller i Århus guidede os på fremragende vis gennem aftenens ret spændende program, der bl.a. inkluderede den ret eksklusive Polly 0\nDry Stout på Den Engelske\nMikkeller er som bekendt ikke kun et bryggeri, men breder sig også over restauranter, musikfestivaler, ølfestivaler, løbeklubber og så er der vist også penge i et firma, der producerer børnetøj. Mikkel Borg Bjergsø har i den grad formået, at finde en model, der virkelig virker. Han kommer ret bredt ud, samtidig med at Mikkeller stadig tilhører en elite blandt bryggerier. Jeg kan finde Mikkeller meget forskellige steder, de har bl.a. en af deres juleøl i min lokale SuperBrugsen, mens de også indimellem dukker på hanen på Den Engelske (Pub) i Fredericia. Det blev også i 2017, så vidt jeg da husker, at Mikkeller fik et fysisk bryggeri i USA, som brygger nogle ret fine øl, som bliver fløjet til Danmark, så vi kan få frisk amerikansk ipa, der er kommet hertil opbevaret på en ordentlig måde. Det udløser kæmpe ros herfra.\nLidt at styrke sig på. Godt øl og god mad på Warpigs i Kødbyen\nMikkeller var, som bekendt, også vært for min bedste øloplevelse i år og det giver naturligvis også pluspoint på kontoen. Det var ganske simpelt hen verdensklasse og jeg glæde mig meget til at gentage oplevelsen igen til maj og glæder mig til at se hvad Mikkeller find\ner på i det kommende år. I første omgang udvider de antallet af ølbarer med en i Odense, der også kommer til at indeholde en bottle shop. Det skal nok blive rigtig fint.\nTil lykke med titlen og held og lykke i 2018. Må jeg tillade mig at foreslå en Mikkeller bar Fredericia?\nPosted on 14/12/2017 by Ousen Standard\t1\nSå er det blevet tid til at kåre Årets Nye Øl. Jeg havde nogle meget klare kandidater til titlen, men i sidste ende, så var der kun en mulig vinder af prisen. Når jeg kigger på Untappd, så har jeg kun tildelt en ny dansk øl fem kapsler i år, hvilket jeg tilmed har gjort flere gange, og dermed må det være vinderen af prisen.\nDer er dog også et par mere end værdige boblere til prisen. Mine, næsten, lokale favoritter fra Indslev har under Ugly Duck- brandet sendt flere rigtig gode øl på gaden i år. Der har været rigtig fine syrlige, som f.eks. Lemon Half Moon, men også Undertoad og ikke mindst Kinky Cowboy, som løber med en meget klar placering i min top 3. De har fanget en meget fin balance mellem tropisk frugt og aroma fra NEIPA og smeltet det sammen i Texas med noget west coast bitterhed. Den forsvinder desværre nok fra markedet, hvilket er en skam, for den bliver jeg aldrig træt af at drikke.\nRet langt oppe på min liste finder vi også Amager Bryghus, som også har leveret fine øl i år. Jeg var måske en lille smule skuffet over Sigtebroad, som faktisk er en rigtig fin øl, men mine forventninger var måske urealistisk høje. Jeg har i år også smidt fem stjerner efter Batch 1000, men den er jo ikke ny og kan ikke vinde for anden gang. Til gengæld var jeg rigtig begejstret for Dario the dark don, som med al sin chokolade, lakrids, karamel, ristede noter, alkohol og store fedme bare er et fremragende glas øl. Jeg har fået den fadlagrede i huset, men har desværre ikke fået smagt endnu, men jeg forestiller mig, at det kun kan være mere end godt.\nVinderen af prisen er dog uden nogen som helst tvivl i mit sind:\nEbeltoft Gaardbryggeri Raw Power\nEbeltoft løber igen i år med prisen. De har virkelig fået det maksimale ud af, at de en periode havde Ben Howe som brygger. Han har virkelig løftet dem op på et helt andet niveau, end der hvor de befandt sig før han kom til. Allerede sidste år markerede sig allerede som mestre af NEIPA- stilen, som jeg har fået en stor forkærlighed for og løb med Wildflower med titlen som årets ølnyhed 2016 og sørme om ikke de har gjort det igen. I mine øjne er Raw Power endnu bedre end sidste års vinder. Den er passende uklar og har en fed mundfylde fra havre. Aromaen byder på appelsin, citrusfrugter og tropiske frugter som mango og passionsfrugt. Samgen er i starten sødlig og fyldig med indslag af mango, ananas og citrusfrugter, særligt grapefrugt, der forhindrer at sødmen kammer over og bliver for meget. Til sidst sætter en rigtig fin bitterhed ind og balancerer det hele ud. Det her bliver jeg aldrig træt af.\nÅrets Øloplevelse 2017\nPosted on 12/12/2017 by Ousen Standard\t1\nI rækken af kåringer er vi nået til kåringen af årets øloplevelse og det er måske den letteste af ugen kåringer, for der er ærligt talt ikke nogen konkurrence i et år, hvor jeg missede en af årets faste punkter, nemlig Pale Ale Festival i Odense. Selv om Øllets Dag i Fredericia og Danske Ølentusiasters Ølfestival var ganske fine, så kan der ikke være tvivl om, at vinderen er:\nJeg drog af sted fredag sammen med René, der bl.a. er kendt fra Beershoppen i Kolding, og tog et par værtshuse rundt i København, ligesom vi mødtes med gode mennesker, som jeg ikke tidligere havde truffet, men også flere, som var glædeligt gensyn. Vi tog relativt tidligt tilbage til vores hotel, da lørdagens program så udfordrende ud. Vi havde en silver ticket til lørdag formiddag, hvilket gav os godt fire timer til at smage på en masse lækre øl, cidere og mjød. Vi kom omkring mere end 50 samples, mødtes igen med fantastiske ølnørder og bryggere, som jeg glæder mig til at ses med en anden god gang.\nJeg fik ikke taget så mange billeder, eller anden dokumentation for den sags skyld, men en næsten ædru video fra dagen og en lidt længere hjemme fra terrassen blev det da til.\nÅrets Udenlandske Bryggeri 2017\nPosted on 11/12/2017 by Ousen Standard\t1\nSå er det igen blevet den uge, hvor en række danske ølbloggere kårer årets bedste i en række kategorier og jeg deltager naturligvis, i hvert fald i de fleste kategorier, da jeg grundet min sygemelding ikke helt har haft overblikket over min indsats i denne uge, ligesom jeg måske ikke har været så aktiv på ølfronten i en periode. Alligevel synes jeg, at det skal have et skud.\nNår man skal kåre et bryggeri som det bedste, så kan man jo udvælge forskellige kriterier og hvordan de øvrige bloggere gør skal jeg lade dem om at forklare, men selv har jeg kigget på de øl jeg har registreret på Untappd, hvorefter jeg har sorteret dem efter ratings givet i dette kalenderår. Disse ratings har jeg så sammenholdt med hvor mange øl jeg har smagt fra et givent bryggeri. Derfor er det måske ikke bryggeriet bag den enkeltstående bedste øl, der løber med prisen, men nok nærmere det bryggeri, der har holdt et stabilt højt niveau gennem året.\nEn kandidat, hvis man da kunne kalde bryggeriet udenlandsk, men det mener jeg egentlig godt man kan, kunne være Mikkeller San Diego. Det har været super fedt, at der er kommet en masse frisk øl til landet, hvoraf de fleste af dem jeg har smagt, har holdt et rigtig flot niveau. Prisen er lidt høj, men det er nok noget man må acceptere, hvis man vil have amerikansk produceret øl, som samtidig er relativt friskt. Mikkeller SD holder et flot niveau, men må tage til takke med en plads som bobler til prisen.\nJeg har gennem året også nydt en række rigtig fine øl fra svenske Omnipollo, som i lang tid har været mestrene af adjuncts i deres øl. De har sammen med Buxton bl.a. givet os en ny omgang dessertøl, som i denne ombæring ikke kun var stouts, men også lettere lyse øl med citronmarengssmag. De sluttede også året af med en omgang tyndtflydende Nutella i form af Noa Hazelnut Cupcake, som jeg syntes var en fornøjelse. Indimellem synes jeg dog, at de i forsøget på at skubbe til grænsen for øl, indimellem bliver for skøre og for anderledes.\nNår jeg kigger ned over min liste i Untapp, så bliver jeg egentlig overrasket over et bryggeri, som jeg egentlig slet ikke havde tænkt over skulle havne i toppen af min liste, men hvis jeg skal gå ud fra mine egne kriterier, så er årets udenlandske bryggeri fra Norge. Vinderen er:\nDe har gennem året givet mig rigtig fine oplevelser med en række forskellige øl, hvoraf kun en skuffede narginalt, uden at den egentlig var dårlig. Jeg havde vist bare forventet mere af Cervisiam.\nJeg var ret glad for deres Bad Mango, som jeg smagte, da jeg selv havde brygget en mango og laktose ipa, som egentlig lå ret tæt på Cervisiams, selv om deres nok var lidt pænere. Det er dog især i deres sorte øl, at jeg synes de er stærke. Jeg er normalt ikke så glad for chili i øl, men Bhuthurt var en ret fin stout med bl.a. chili, ligesom Satanic Panic, som gav den fuld gas med chokolade, vanilje, kaffe og laktose.\nJeg afventer aktuelt en forsendelse med årets udgave af Krampus, men i ventetiden har jeg måttet nøjes med Chocolate Salty Christmas Balls og S’Morbidly Obese, som begge er fantastiske eksemplarer på dessertøl, som virkelig rykker Cervisiam op i den nordiske elite af brygggerier.\nOusen om Øl på Facebook\nTi anbefalinger til Ølfestival 2022\nBlogpause- og så alligevel ikke rigtig\nDIPA fra supermarkedet\nØlsmagning med Drinkabeer\nØl og Sport\nBeer Blog Awards\nBeer Blog Awards 2019\nDanish Beer Blog Awads\nDansk Blog Bryg 2014\nDet fri øl\nGenerelt om øl\nMikkeller Beer Celebration\nOusen til Ti anbefalinger til Ølfestival…\nThomas Madsen til Ti anbefalinger til Ølfestival…\nHenning Palm til Ti anbefalinger til Ølfestival…\nÅrets Julebryg 2021… til Ølvalg 2020\nSlut dig til de 661, der følger denne blog


Innovation med Miracle: Vi skaber fremtidens løsninger på 12 uger! – Danmarks bedste IT service og projekthus\nVi skaber fremtidens løsninger på 12 uger!\nFast track development er udvikling på 12 uger fra 1. co-creation session til lanceringsklar løsning. Vi arbejder efter nogle fastlagte dogmeregler: Max 12 uger, ingen specifikation, friendly usertest only, max 500 timer, max fem deltagere. Det er effektivt. Det giver nyskabende løsninger. Og den hurtige lancering sikrer, at vi får prøvet tingene af i den virkelige verden meget hurtigt. Bonus ved Fast Track Development er, at det er sjovt, inspirerende og en fantastisk måde at få din viden, og vores viden til at nå sammen på.\nCo-creation erstatter specifikationen. Vi arbejder med tre på hinanden følgende co-creation session, med 10 dages mellemrum. Det giver langt bedre løsninger end det er muligt at opnå via specifikation. Simpelthen fordi vi bliver konkrete allerede, når vi mødes til 2. co-creation session. Her kan du se en prototype, af det vi nåede frem til efter 1. session. Og der er altid plads til forbedring:-) Efter tre sessioner, og tre gange videreudvikling af prototypen, er løsningen langt bedre end vi kunne have specificeret os til. Og du kan se præcis hvad du får.\nPrototyping er en integreret del af Fast Track Development processen. Når vi er færdige med co-creation forløbet, står vi med en prototype vi kan arbejde videre på. Vi er allerede godt igang med selve udviklingen. Vi laver prototypen direkte i udviklingsværktøjet. På den måde kan du prøve den af, og vise den frem på en realistisk måde. På den måde fjerner vi rigtig meget usikkerhed: Du kan SE om noget fungerer lækkert, i stedet for at håbe på det måske bliver lækkert, når det bliver implementeret. Du får en præcis fornemmelse af hvad du får.\nVi er meget bevidste om ikke at blive analogt digitale. Løsninger der passer til verden, mennesker og forretning i 2019 skal være innovative, inspirerede, enkle og en god oplevelse. Vi arbejder med oplevelsesdesign, når vi udvikler en digital service. Vi forholder os til menneskelig adfærd, og skaber oplevelser der er venlige, imødekommende og intuitive. Det er det der skal til, for at servicen bliver brugt. Og så arbejder vi med løsninger der skal kunne udskiftes. Det, du og dine kunder opfatter som lækkert og banebrydende i 2019, er ikke anvendeligt i 2024. Derfor er Fast Track Development så vigtigt og rigtigt: Fordi det giver plads til nye løsninger. Det er det, du og dine kunder har brug for: Tidssvarede serviceoplevelser.\nVi elsker det vi laver. Og i al beskedenhed kan vi lidt af hvert.\nVi laver mobilt intranet uden CMS. Vi rykker virksomheden tættere sammen, og skaber jeres egen personlige værktøjskasse, som I altid har ved hånden. Det handler om at skabe de bedst tænkelige rammer for samarbejde, kultur og tilhørforhold. Det handler om god kommunikation, til og fra og imellem ansatte.\nHos Miracle sætter vi sikkerheden i første række. Vi ved, at sikkerhed er en af de største barrierer for at komme i gang med f.eks. mobile løsninger. Vi gennemgår jeres unikke sikkerhedsbehov, og kommer frem til en løsning, der sikrer jeres kerneforretning, uden at underminere brugeroplevelsen. Det handler om tryghed, tilgængelighed, ansvarsbevidsthed og alle de muligheder der er for kryptering, fingeraftryksscanning, pinkodelås osv.\nEn app skal gøre sig fortjent til at ligge på brugerens smartphone, ellers bliver den slettet. Målet er at komme helt tæt på kunden. Indhold og funktionalitet skal skabe værdi for kunden, og leveres med et intuitivt og brugervenligt interface. Det handler om kunden. Det handler om at kunden kan vælge. Vi skal lave digital service der fortjener at blive brugt. Apps er et aktivt tilvalg.\nVi brænder for æstetik. Vi brænder for services, der matcher nuet. Vi brænder for den gode brugeroplevelse. Design er det altafgørende fundament for den bedst mulige oplevelse for brugeren. Derfor arbejder designer og udvikler tæt sammen med jer, igennem hele forløbet med at udvikle en app. Det sikrer det bedste færdige resultat. Det handler om skønhed.\nVi rådgiver om, hvordan jeres forretning ruster sig bedst muligt digitalt i en foranderlig verden. Vi rådgiver om processer, der sikrer hurtige resultater med et minimum af risiko. Vi rådgiver om levetid på applikationer, og vi rådgiver om hvordan du får value for money.\nOg vi ved i al beskedenhed en masse om digital innovation.\nVi har styr på integration til nem-id, betalingsportaler, legacy systemer, varelagre, og data i skyen. Ingen opgave er for teknisk. Det handler om adgang til data. Det er der, vi skaber værdi. Når vi kombinerer brugeroplevelse med adgang til data og service, der gør dagligdagen lettere.


Coffs Harbour Ferieudlejning og boliger - New South Wales, Australien | Airbnb\nFerieboliger i Coffs Harbour\nDe bedst bedømte ferieboliger i Coffs Harbour\nJetty lejlighed nr. 2\nRummelig, central og rolig\nDen rummelige lejlighed med to soveværelser vender tilbage til en stor have, der ligger i et roligt naturreservat. Praktisk beliggende tæt på byen på en rolig cul de sac med et fuldt udstyret køkken, TV og DVD, WIFI, separat bad og bruser og aircondition.\nPopulære faciliteter til ferieboliger i Coffs Harbour\nAndre fantastiske ferieboliger i Coffs Harbour\nHjem væk fra hjemmet, minutter fra byen & stranden.\nHund venlig Selvforsynende privat havestudio\nHytte med to soveværelser og privat aircondition med WI-FI, kæledyr, terrasse, brygge\n3 Bdr Lejlighed 19 min 2 nts\nStilfuld ferie i nærheden af caféer, strand ved Coffs Harbour\nEnkeltværelse med eget bad & solseng, Coffs Harbour\n2 Bdr Lejlighed 26min 2 nts\nLand og kyst - Loftet


Velkommen til Hørby-Dybvad Skole ABC for Team B - PDF\nDownload "Velkommen til Hørby-Dybvad Skole ABC for Team B"\n1 Velkommen til Hørby-Dybvad Skole ABC for Team B\n2 Velkommen til Hørby-Dybvad Skole Team B Mål for mellemtrinet: at skolen er et godt sted at være og et godt sted at lære. at skolen tilbyder en undervisning, der i høj grad udfordrer den enkelte elev og gør den enkelte elev aktiv både med krop og hoved. at skolen tilbyder en undervisning, der tilgodeser den enkelte elev såvel på et højt fagligt niveau som socialt. at skolen medvirker til at skabe en god brobygning - overgang fra Team A til Team B og videre til Team C. at skolen har et godt samarbejde med forældrene. Dette betyder, at et gensidigt højt informationsniveau er nødvendigt. Med denne folder ønsker vi at give jer en kort beskrivelse af, hvad der kendetegner vores mellemtrin. hvad skolen kan tilbyde såvel elever som forældre. hvad skolen forventer af både elever og forældre. dagligdagens ABC. Rammerne for undervisningen på mellemtrinet er karakteriseret ved at vi i de enkelte klasser vil udarbejde aftaler omkring klassens sociale liv. at vi vil arbejde med forskellige former for holddeling i fordybelsesuger samt ved parallellagte timer både på tværs af klasser, men også på tværs af årgange. at vi vil tilrettelægge en undervisning, som tilgodeser elevernes forskellige læringsstile.\n3 Forventninger til forældre Vi forventer et godt og positivt samarbejde, som bygger på: At du som forælder er aktiv i dit barns skolegang ved at: snakke med dit barn om, hvad der sker i skolen. hjælpe med at huske at lave lektier. give dit barn en god sund madpakke med i skole. holde dig orienteret på ForældreIntra. At du som forælder støtter dit barn ved at: sørge for, at dit barn møder til tiden. vise dit barn, at skolen er vigtig. lære dit barn at tage hensyn og tale pænt til andre. give dit barn ansvar og pligter i forhold til alder og modenhed. sørge for, at dit barn møder veludhvilet i skolen. At du som forælder er aktiv i skole-/hjemsamarbejdet ved at: udvise tillid til skolens og lærernes arbejde. spørge, når du er i tvivl. møde op til forældremøder og skole/hjem samtaler. bakke op om sociale arrangementer i dit barns klasse. Forventninger til eleven Vi hjælper hinanden med at overholde mellemtrinets gyldne regler: Vi er venlige. Vi er gode til at være sammen. Vi er hjælpsomme. Vi arbejder godt. Vi passer på bøger og ting. Vi lytter til hinanden. Vi er ærlige. Vi passer tiden. Vi taler pænt. Vi overholder afleveringsfrister.\n4 Teamets ABC A AKT - Adfærd, kontakt og trivsel AKT omhandler elever med ondt i sjælen, lavt selvværd, dårlig selvtillid, adfærds- og/eller opmærksomhedsproblemer samt konfliktløsning. På skolen findes AKT-lærer, AKTpædagog og inklusionsvejleder,som arbejder såvel forebyggende, foregribende og indgribende med den enkelte elev, gruppen eller hele holdet. En elev kan visiteres til AKT-arbejde igennem klasselæreren. B Bibliotek På skolens bibliotek kan man låne og aflevere skøn- og faglitterære bøger. Bibliotekaren hjælper gerne med at finde en passende bog og tager gerne imod gode idéer til bogindkøb. Biblioteket fungerer desuden som gruppearbejdsrum og opholdsrum. Ved skoleårets afslutning udsender biblioteket oversigter til alle elever over deres hjemlån, som efterfølgende skal medbringes og afleveres. Sker dette ikke, tages der kontakt til hjemmet, så bøgerne kan blive fundet og/eller erstattet. På skolebiblioteket må der ikke drikkes eller spises. Boden Eleverne har i 10-pausen mulighed for at købe et supplement til madpakken iskolens bod. Deter også boden, der står for udleveringen af den bestilte skolemad. Bus Alinfo vedrørende buskørsel og buskort findes på skolens hjemmeside. Bøger Eleverne får udleveret skolebøger ved skoleårets start. For at forøge bøgernes levetid er det vigtigt, at de bliver pakket ind senest 8 dage efter udlevering.den enkelte elev er ansvarlig for, at de udleverede bøger afleveres renviskede til skolen igen ved skoleårets udgang.\n5 C Computer Skolen råder efterhånden over en del bærbare computere. Desværre er der slet ikke computere nok til alle. Lærerne har et reservationssystem, så man i visse timer kan bruge dem i undervisningen. Det er vigtigt, at elever afleverer computeren til opladning efter brug.eleverne kan også medbringe deres egen computer. Skolen har et gæstelogin, så det er muligt at benytte internet. Cykel Mange af vores elever cykler hver dag til skole. Det er vigtigt, at cyklerne er i orden, og at lygterne er gode -specielt i den mørke tid. På skolens udkørsel er det forbudt at cykle i skoletiden, da den er meget farlig på grund af tung trafik. D. Dukseordning Det er et fælles ansvar, at alle lokaler er ryddet op efter skoledagens afslutning, så rengøringspersonalet kan komme til. Eleverne skiftes til at være duks en uge af gangen og skal i den pågældende uge løse konkrete opgaver i forhold til oprydning og rengøring i klasselokalerne. E Elevens bog Denne bruges som et evalueringsredskab. Bogen indeholder elevens vigtigste skoledokumenter som faglige opgaver og selvvalgte ting. Den følger eleven gennem skoletiden og er med til at sikre sammenhæng i elevens faglige, sociale og personlige udvikling og dels i lærernes faglige arbejde omkring den enkelte elev. Elevplaner Vi bruger elevplanerne som et evalueringsredskab. Der laves elevplaner en gang om året, hvor alle faglærere laver en vurdering/udtalelse samt opstiller mål i hvert enkelt fag. Elevplanen sendes til hjemmene forud for skole/hjemsamtalerne i efteråret.\n6 Elevrådet Elevrådet består af elever fra mellemtrinet og udskolingen.der arbejdes med, hvordan demokrati fungerer i praksis, og det er gennem elevrådet, eleven kan få indflydelse på sin skoledag ved at henvende sig til repræsentanterne. Alle referater fra møderne kan læses på skolens hjemmeside. F Farvehold I fordybelsesugerne kan eleverne deles på farvehold ud fra kriterier som fagligt niveau, læringsstile, køn og interesseområder. Undervisningen kan ske på tværs af årgang. Fokus Fokus er i indeværende år bevægelse og læsning. Fokus ligger i de første 15 min. af 1. lektion 2-3 dage om ugen. Fordybelsesuger Skoleåret byder på fordybelsesuger uger, hvor vi bryder skemaet op og fordyber os i forskellige faglige emner fx. naturvidenskab, sprog, billedkunst, historie mm. Forsikringer Det er forældrenes egne forsikringer, der dækker skader og tyveri af elevens ejendele. ForældreIntra Vi bruger ForældreIntra til at orientere jer om hverdagen i klasserne og tilinformation fra kontoret. Al information mellem hjemmet og skolen vil foregå over ForældreIntra, så det er meget vigtigt, at I holder jer opdateret jævnligt. Forældremøder Der indbydes til forældremøde på årgangen i starten af skoleåret, hvor klasselærerne vil være til stede. Der vil være fælles info om skoleåret, og der vil være mulighed for at byde ind med forslag til emner, der skal diskuteres i forældregruppen. Tilmelding foregår over ForældreIntra. Forældreråd På hver årgang vælges 4-6 forældrerepræsentanter, der udgør årgangens forældreråd. Forældrerådets opgave er at bidrage til det sociale aspekt uden for skolen. Der kan arrangeres ture, fester og lignende.\n7 G Glemte ting Husk at kigge i glemmekassen i aulaen. H Holddannelser Holddannelser kan finde sted i fordybelsesugernesamt ved parallellagte timer på tværs af de enkelte årgange. I Idræt Tasken pakkes med idrætstøj, - sko og håndklæde, ude-/indetøj efter aftale.skriv på ForældreIntra, hvis eleven undtagelsesvis skal fritages for idræt eller bad. J Juleklip Den sidste fredag i november måned pynter vi skolen op til december-julehygge. Derfor klipper og klistrer vi en hel formiddag, spiser æbleskiver og julehygger, alt hvad vi kan. Oftest kører der en konkurrence omkring det flotteste lokale ved dagens afslutning, hvor elevrådet sponsorerer en flot præmie til vinderen.\n8 K Køleskabe Der er køleskabe til rådighed for madpakker og drikkevarer. Skabene findes i klassen eller på gangene. L Lektiecafe Ungdomsskolen tilbyder lektiehjælp for elever fra årgang på Dybvadafdelingen. Cafeen er bemandet af en lærer fra skolen. M Mobning Mobning er, når man gentagne gange og over længere tid bliver udsat for negative handlinger fra andre - og ofte i en situation, som man ikke kan komme ud af. Det kan fx være fysisk vold, trusler, hån, ydmygelser, grove nedsættende bemærkninger (også på sms, mail og hjemmesider) eller udelukkelse fra fællesskabet. Ved mistanke om mobning handler skolen øjeblikkeligt. Se retningslinjer mod mobning på skolens hjemmeside. R Rygning Hørby-Dybvad skole er en røgfri skole.\n9 S Skolemad Mandag-fredag leveres der skolemad fra Hørby Bageri og Dybvad Kro.Der anvendes speciel bestillingsseddel, som udleveres af klasselærerne.den kan også findes på hjemmesiden. Skolepsykolog Astrid Hesselbæk er ansat som skolepsykolog. Som et forsøg holder Astrid Åben Rådgivning for forældre, elever og lærere på disse datoer: 9. september, 21. oktober, 11. november, 9. december Forældre, der har brug for rådgivning, bedes kontakte Astrid på telefon eller pr. mail så I sammen kan aftale et mødetidspunkt på én af de nævnte dage. Spisefrikvarter De første 10 min. af tolvpausen skal eleverne spise i klassen. Sundhedsplejerske Anette Evers er ansat som vikar for perioden og indtil Hun træffes på tlf. nr M.h.t træffetider henvises til skolens hjemmeside. U Ungdomsskolen Den kommunale ungdomsskole i Frederikshavn er et frivilligt tilbud til alle klasses elever i kommunen. Nærmere information om de udbudte fag for dette skoleår findes på: UU-vejleder May-Britt Melsen er tilknyttet Hørby-Dybvad Skole som UU-vejleder (Ungdomsuddannelsesvejleder).May-Britt kan kontaktes på tlf Kontor Dybvad: Kontor Hørby: vigtige oplysninger Administration: Ørnevej 6, 9352 Dybvad\n10 Afdelingens personale BH EF FL KL KMN LT TC liste over team B s lærer BH Bent Hansen EF Eva Fuglsang - Pedersen FL Flemming Larsen KL Karina Lindegaard Aae Jensen KMN Kresten Møller Nielsen LT Louise Lundholm Tryk TC Tina Holmen Christensen